Danilovgrad, Rožaje, Herceg Novi i Tuzi brže do EU novca | EUME\nNaslovnica Press info Press IPA Danilovgrad, Rožaje, Herceg Novi i Tuzi brže do EU novca\n“U pitanju je fond koji funkcioniše po takozvanom revolving modelu i čija je svrha stvaranje mogućnosti da se opštinama u vidu pozajmice opredijele sredstva neophodna za predfinansiranje projekata koji se finansiraju iz donatorskih sredstava. Uslov za korišćenje sredstava ovog fonda je prethodno potpisan ugovor između opštine i donatora ili vodećeg partnera na projektu”, objašnjava direktorica Direktorata.\n“Opština vraća sredstva u Fond za podršku, nakon refundacije od donatora ili vodećeg partnera, najkasnije u roku od 12 mjeseci od dana povlačenja sredstava iz Fonda za podršku”, pojašnjava proceduru Mugoša.\n“Time je uspostavljen dodatni, veoma podsticajni mehanizam za jedinice lokalne samouprave u cilju što boljeg korišćenja dostupnih donatorskih sredstava za realizaciju važnih projekata od interesa za sve građane. Pored lokalnih uprava, korisnici ovog Fonda za podršku mogu biti i javna preduzeća i ustanove te druga pravna lica osnovana od strane lokalnih samouprava. Na taj način definisana je finansijska podrška svim lokalnim institucijama koje mogu biti korisnici bespovratnih sredstava iz donatorskih projekata”, pojašnjava on.\n“Ovaj fond je značajan i sa aspekta omogućavanja realizacije većih kapitalno važnih projekata, a iz ugla evropskih integracija Crne Gore, pretpostavka efikasnijeg povlačenja bespovratnih sredstava iz evropskih fondova u lokalnim zajednicama. Time se jačaju kapaciteti lokalnih samouprava za korišćenje budućih fondova koji će nam biti dostupni kao državi članici EU, a koji će biti i do 10 puta veći nego sada”, kaže Mrvaljević.\n“To je od izuzetnog značaja imajući u vidu da trenutno lokalne uprave u Crnoj Gori realizuju EU projekte u vrijednosti blizu 4 miliona eura, a da se veliki broj novih projekata nalazi u proceduri ocjenjivanja od strane EU”, kaže on.\n“Opština Danilovgrad je do sada više puta povlačila sredstva iz Fonda za podršku, primarno za projekat “Trening i podrška u poplavama i klizištima” koji realizujemo sa partnerima iz Crne Gore, Italije i Albanije. Kroz ovaj projekat, ukupne vrijednosti 959.000 eura, u Danilovgradu je nedavno otvoren Regionalni trening centar za spasioce površine 600 m2 koji će biti i sjedište lokalne Službe zaštite i spašavanja, u šta je uloženo oko 350.000 eura. Pored toga, u toku je nabavka opreme za ovaj objekat vrijednosti 130.000 eura”, objašnjava Mrvaljević. Uz opštinu Danilovgrad kao vodećeg partnera, u projekat su uključeni opština Nikšić, Gorska služba spašavanja, Direktorat za vanredne situacije kao i partneri iz Albanije Zajednica opština Albanije i Italije opština Brindizi.\n“Naši partneri će kroz nabavku dodatne opreme, razmjenu znanja i iskustava i obuke unaprijediti sopstvene kapacitete, a građani tri države imati znatno ojačan sistem zaštite i spašavanja za djelovanje tokom poplava i klizišta”, ocjenjuje Mrvaljević.\n“Veliku podršku i razumijevanje imamo, pored Evropske komisije, i od Vlade Crne Gore, Kancelarije za evropske integracije, Zajednice opština Crne Gore, dok za korišćenje Fonda za podršku zahvalnost dugujemo Ministarstvu finansija. Ova saradnja je za nas veoma važna, naročito imajući u vidu da se trenutno u fazi odlučivanja nalaze projekti opštine Danilovgrad koji znače nove investicije u vrijednosti od oko 1,8 miliona eura. Lokalna uprava spremno čeka i naredne konkurse za dodjelu bespovratnih sredstava iz fondova EU”, kazao je za naš list Mrvaljević.


Američki Kongres spreman da izabere predsednika u slučaju spornog izbornog rezultata - Sputnjik Srbija\nAmerički Kongres spreman da izabere predsednika u slučaju spornog izbornog rezultata\n09:53 03.11.2020 Preuzmite kraći link\nPredsednica američkog Predstavničkog doma Nensi Pelosi saopštila je da je Kongres spreman za scenario u kojem će zakonodavci morati da odrede pobednika predsedničkih izbora.\n„Znamo šta je zakon i vrhovna uloga Kongresa, posebno, Predstavničkog doma, kada se radi o brojanju glasova“, izjavile je Pelosijeva u intervjuu radiju NPR.\n„Mi smo odavno spremni jer vidimo neodgovornost predsednika, njegovo nepoštovanje Ustava, naše demokratije, između ostalog, naših izbora. Tako da smo spremni“, dodala je ona.\nIpak, ona je izrazila nadu da će jasna pobeda kandidata Demokratske partije Džoa Bajdena razbiti svaku mogućnost da on bude inaugurisan 20. januara.\nDa bi bio izabran za predsednika ili potpredsednika, kandidat mora dobiti podršku apsolutne većine birača. Ako nijedan od kandidata ne dobije takvu većinu, prema 12. amandmanu Ustava, pravo izbora prelazi na Predstavnički dom.\nPodsetimo, danas se održavaju predsednički izbori u SAD, gde se za mesto predsednika bore Donald Tramp (Republikanska stranka) i Džo Bajden (Demokratska stranka).


ENEL PS :: IT rekovi\nData Centar velike gustine energije i mrežnih aplikacija zahteva i novu generaciju rekova i rekovske opreme. Prilikom dizajniranja Data Centra, rekovi omogućavaju potpuno sigurno i nezavisno okruženje za smeštaj IT opreme. Dimenzije i velika statička nosivost rekove čini pogodnim za ugradnju najnovije generacije servera i distributivne opreme.\nPružaju maksimalnu fleksibilnost i mogućnost dodavanja proširive opreme – kompatibilnih dodataka kao sto su police, dodaci za horizontalni i vertikalni kablovski razvod, patch paneli, sistemi za poboljšanje hlađenja, blanking paneli, krovni nosači kablova i sl.\nNetShelter SX - rek za različite namene i okruženja\nRek je optimizovan za jednostavnu instalaciju, upravljanje kablovima, integraciju distribucije napajanja, i velikog protoka vazduha.\nRaznovrsna primena: od smeštanja računarske i mrežne opreme visoke gustine, do emisione i audio-video tehnike, sa fokusom na hlađenje, distribuciju napajanja, vođenje kablova i nadzor okruženja, stvara pouzdano okruženje za montažu kritične opreme.\nNetShelter SV -univerzalni rek\nNamenjen je za nisku do srednju gustinu servera i mrežne opreme sa osnovnim funkcionalnostima koje zadovoljavaju osnovne zahteve za montažu IT opreme u raznovrsnim IT okruženjima. Namenjen je za kancelarije i prostor koji nije namenjen isključivo ICT opremi. Akustički prostor u zatvorenom kabinetu omogućava smeštaj IT opreme prema potrebama.


Ime novog predsjednika Upravnog odbora "Elektroprijenosa BiH" znat će se naredne sedmice\nIme novog predsjednika Upravnog odbora “Elektroprijenosa BiH” znat će se naredne sedmice\nŽarić je rekao novinarima u Banjoj luci da će predsjednik vjerovatno biti Branko Baroš, Momir Bjelica ili Dragomir Kecman, ali da ne može da prejudicira dok se ne dogovore predstavnci skupštine akcionara.\nIme novog predsjednika Upravnog odbora “Elektroprijenosa BiH” znat će se naredne sedmice i najvjerovatnije će biti iz Republike Srpske (RS), izjavio je direktor ove kompanije Matan Žarić nakon sastanka sa premijerkom RS Željkom Cvijanović, održanom jučer.\nOn je dodao da se odluke o novim investicijama ne mogu donositi, jer još nije konstituisana nova uprava preduzeća, ali da su investicije iz 2006. i 2007. godine prošle svu proceduru i da treba da se realizuju.\n– Riječ se o opremi vrijednoj oko 20 miliona KM, građevinskim radovima i čitavom nizu trafo-stanica i u narednom periodu će se raspisati javni pozivi u skladu sa Zakonom o javnim nabavkama – naglasio je Žarić.\nOn je najavio da konkurs za izvršne direktore treba da bude objavljen sutra ili prekosutra i da su entitetski premijeri blizu dogovora o raspodjeli njihovih pozicija, piše Onasa.\n– Druga vrlo bitna stvar jeste da je 2006. godine u kompaniji radilo 1.560 radnika, a oko 400 je otišlo u penziju i starosna struktura je veća od 50 godina, tako da ćemo se hitno morati dogovoriti o prijemu radnika – rekao je Žarić.


Fabrici: Važno je stvaranje pravog okruženja za slobodu izražavanja - European Western Balkans\nFabrici: Važno je stvaranje pravog okruženja za slobodu izražavanja\nAutor EWB 06. 01. 2019.\nSem Fabrici, Jadranka Joksimović, Branislav Nedimović; Foto: Tanjug/Dimitrije Goll\nBEOGRAD – Šef Delegacije EU u Srbiji Sem Fabrici izrazio je zabrinutost Unije povodom nedavnog dvostrukog napada na novinara Milana Jovanovića.\n“Očekujemo da vlasti brzo sprovedu istragu i dovedu krivce pravdi”, rekao je Fabrici, dodajući da EU pažljivo prati taj slučaj.\nPodsetio je da se Evropska komisija u svojim izveštajima bavi i stanjem u ovoj oblasti, kao i da će izveštaj za 2018. godinu biti objavljen na proleće.\nFabrici se osvrnuo i na rad na novoj Medijskoj strategiji i podsetio da je EU, kao i OEBS, uključen u ovaj proces, te da je bitno da sve dogovorene mere budu blagovremeno primenjene, kako bi se stvorilo pravo okruženje za slobodu izražavanja.\nInače, medijska koalicija, koju čine NUNS, NDNV, ANEM, Lokal pres i Asocijacija onlajn medija, odlučila je prekjuče da suspenduje dijalog sa predstavnicima Koordinacionog tela Vlade Srbije za saradnju sa medijima zato što, kako su naveli, nijedan od konkretnih i oročenih zahteva novinarskih i medijskih udruženja nije ispunjen, a istovremeno se situacija na medijskoj sceni iz dana u dan pogoršava.\nMedijska strategijaSem Fabricisloboda izražavanja\n[VIDEO] Majstorović: Zarad jeftinih političkih poena kod kuće, šaljemo loše poruke ka EU\nSoini, Valstrom: Sve je u dijalogu i u političkoj volji\nEWB 08. 03. 2021.\nKomisija će predložiti mogućnost zaustavljanja pregovora o pristupanju, prenose mediji


Srbija nije odustala od ostvarivanja svojih političkih ciljeva, među kojima je formiranje Zajednice srpskih opština jedan od važnijih, poručio je danas direktor Kancelarije za KiM Marko Đurić, dodajući da je u tom pravcu poslata jasna poruka.\n- Jedan od ključnih preduslova da do toga dođe po planu implementacije je da Priština prilagodi svoj pravni okvir. Hajde da vidimo da li će se to u naredna tri i po meseca desiti i da li su govorili istinu kada su tvrdili da hoće da formiraju ZSO - rekao je Đurić.\n- Mi ćemo nastaviti da radimo svoj posao, nastavićemo i sa političkim pritiskom i nastavićemo da se borimo sa našim najsnažnijim oružjem, a to je sprski narod na KiM i spremnost da ostanemo i opstanemo na ovim prostorima kao država - kazao je Đurić.\n- Mislim da je to jedan od razloga zašto pojedinim političkim krugovima u Prištini ne odgovara sprovođenje Briselskog sporazuma. Smatram da ne postoji iskrena namera Prištine da se formira ZSO i mislim da to predstavlja jednu vrstu političko-diplomatskog manevra koji ima za cilj da skine međunarodni pritisak sa Prištine - rekao je Đurić.\nNaveo je da u toku njegovog mandata na KiM boravio do sada trocifreni broj puta i kazao da je i na taj način pokazao da nema problem sa tim da deli sudbinu srpskog naroda na KiM.\n- Kada je reč o rešavanju pitanja KiM, smatram da je potrebno da što više ljudi iz centralne Srbije bude uključeno u to i bude svesno kakvi su problemi sa kojima se ljudi u južnoj pokrajini suočavaju - rekao je Đurić.\nSDA: Bezbednosne službe progone i zastrašuju Bošnjake u Sandžaku\nSDA Sandžaka Sulejmana Ugljanina pozvala je danas Bošnjake, koji su 11. jula prisustvovali komemoraciji u Potočarima, da se ne odazivaju na informativne razgovore bez pisanih poziva bezbednosnih službi.


Proces kupovine - Zlatiborac d..o.o Beograd\nUputsvo za kupovinu\nKorisnik usluga internet prodavnice kompanije Zlatiborac može biti punoletno fizičko lice ili pravno lice.\nRegistracija na sajtu shop.zlatiborac.com se vrši zarad prikupljanja podataka o korisnicima usluge online naručivanja, ubrzavanja naknadnih porudžbina, te, posledično, prilagodjavanja ponude na sajtu.\nNa sajtu shop.zlatiborac.com je omogućena registracija sledećih kategorija korisnika:\nFizička lica (isključivo punoletna lica);\nPodaci koji se zahtevaju od korisnika prilikom registracije zavisiće od toga kojoj od dve gorenavedene kategorije korisnik pripada, pa se u zavisnosti od toga zahtevaju sledeći podaci:\nUkoliko dođe do bilo kakve promene podataka unetih prilikom registracije, potrebno je ažurirati korisnički nalog. Za tačnost unetih podataka odgovoran je korisnik usluga.\nKupovina bez prethodne registracije\nDa bi korisnik obavio kupovinu, nije neophodno prethodno izvršiti registraciju na sajtu internet prodavnice kompanije Zlatiborac, već je dovoljno uneti obavezne podatke u formu koja je za to predviđena i nalazi se na sajtu. Ova forma će se automatski prikazati korisniku koji, nakon odabira željenih artikala, odabere opciju kupovine bez registracije. Popunjavanje obaveznih polja u definisanoj formi je neophodno da bi se izvršili procesi poručivanja i dostave. Podaci koji se zahtevaju od korisnika prilikom kupovine bez registracije zavisiće od toga kojoj od dve gorenavedene kategorije korisnik pripada, pa se u zavisnosti od toga zahtevaju sledeći podaci:\nProizvodi se poručuju elektronskim putem, na veb-sajtu shop.zlatiborac.com.\nPoručivanje robe vrši se u jednostavnom procesu koji se sastoji od sledećih koraka:\n1) Odabir željene kategorije proizvoda: 1885 PREMIUM EDITION, PROIZVODI OD SVINJSKOG MESA, PROIZVODI OD GOVEĐEG MESA, MEŠAVINA PROIZVODA.\n2) Unutar određene kategorije proizvoda, vrši se odabir željene grupe artikala, zatim željenog artika i količine pojedinačnog artikla iz bilo koje grupe proizvoda:\nKorisnik bira proizvode koji su izraženi u jedinici mere komad (kom.). Važna napomena za sve korisnike je da proizvode u vakuum pakovanju nije moguće narezati kod prodavca, tj. da se ovi proizvodi isporučuju u komadima čija je težina navedena na veb-sajtu u opisu proizvoda.\n6) Unos podataka ili registracija i optiranje za preferirani način plaćanja. Trenutno je omogućeno isključivo plaćanje debitnim/prepaid, poslovnim i kreditnim karticama (MasterCard, Maestro, Visa, DinaCard). Plaćanje se vrši isključivo online, putem platnih kartica, redirekcijom na bezbedno mesto za plaćenje „Banca Intesa“ a.d. Prilikom unošenja podataka o platnoj kartici, poverljive informacije se prenose putem javne mreže u zaštićenoj (kriptovanoj) formi. Sigurnost podataka prilikom kupovine, garantuje prihvatilac platnih kartica, „Banca Intesa“ a.d. Beograd, pa se tako kompletan proces naplate obavlja na stranicama banke. Niti jednog trenutka podaci o platnoj kartici nisu dostupni zaposlenima u kompaniji Zlatiborac.\n8) Kontakt telefon dostavljen prilikom registracije biće automatski potvrđen kao kontakt telefon koji se poziva prilikom dostave;\nPorudžbina će biti potvrđena od strane shop@zlatiborac.com, uz napomenu da je porudžbina primljenja, u fazi potvrde plaćanja od strane Banke. Nakon potvrde plaćanja, korisnik dobija informaciju o očekivanom vremenu isporuke.


Boško Obradović: Sramna odluka da se Vučiću dodeli orden Svetog Save - Informativni portal slobodnasrbija.rs\nLider Dveri Boško Obradović ocenio je da je odluka Sinoda Srpske pravoslavne crkve (SPC) da orden Svetog Save dodeli Aleksandru Vučiću, bacila ružnu senku na veliki crkveni jubilej.\n- Dodeliti orden izdajniku Kosova, dodeliti orden predsedniku Srbije koji je sve učinio da nastane što više podela i mržnje među građanima Srbije, dodeliti orden čoveku protestantskog duha, čoveku koji je u svemu suprotan Svetom Savi i svetosavskoj misiji je bacanje ružne senke na veliki jubilej SPC - rekao je Obradović.\nOn smatra da je posebno tragično što se jedan takav orden dodeljuje na manifestaciji povodom 800 godina od proglašenja autokefalnosti SPC.\n- U tako velikom jubileju kada bi svi trebalo da budemo jedinstveni oko naše saborne Crkve, dodeljivati orden političaru koji apsolutno nikakve veze za crkvom nema jeste nešto što ne služi na čast onima koji su tu odluku doneli - navedeno je u saopštenju.\nObradović je dodao da se pridružuje svemu napisanom u protestnom pismu koje su episkopi SPC uputili patrijarhu i istakao da je veliki broj episkopa i vernika protiv ove odluke te da ostaje u uverenju da će ova odluka morati da bude poništena.


Barakaldo: Srce baskijske i španske industrije - Španija 2014 - B92 Sport\nsubota 30.08.2014. | 09:29\nNekadašnje industrijsko predgrađe Bilbaa, Barakaldo je danas samostalni grad od 100 hiljada stanovnika, jedan od najvećih u Baskiji.\nIzgrađen je na levoj obali estuara tri kilometra nizvodno od centra grada, a pet kilometara uzvodno od zaliva Bilbao Abra, i danas je najveći grad u neposrednoj okolini Bilbaa.\nEzkerraldea, leva obala estuara (kroz koji u Biskajski zaliv ističu tri reke – Nervion, Ibaizabal i Kadagua) srce je industrijskog razvoja Baskije i čitave Španije na kraju XIX veka. Pošto je dotle vodila pruga iz obližnjih rudnika, u Barakaldu su decenijama bile smeštene čeličane i brojne fabrike, a na čelu je bila kompanija Altos Ornos de Viskaja (AHV), koja je zapošljavala i do 15 hiljada radnika. Dresovi lokalnog fudbalskog kluba (crno-zlatne pruge) simbolizuju to doba, jer stubovi dima predstavljaju osnovu bogatstva grada.\nZa pola veka od 1880. do 1930. godine Barakaldo je od gradića sa 5000 stanovnika prerastao u ozbiljno industrijsko mesto sa preko 35.000 ljudi, zahvaljujući velikom prilivu imigranata iz inostranstva i ljudi iz drugih delova Španije. Građanski rat je donekle usporio razvoj, ali u gradu nije bilo oštećenja, a trend sa unutrašnjom migracijom nastavio se posle rata, 1950. je tamo živelo 42 hiljade ljudi, dve decenije kasnije 109 hiljada.\nU prethodnih tridesetak godina demokratizacije i ekonomskog iskoraka Španije teška industrija se brzo povlačila, što je izazvalo krizu koja je potrajala skoro dve decenije i dovela do odlaska četvrtine stanovnika između 1983. i 1996. Početkom veka nekadašnje mesto industrije preuzela je trgovina, najbitniji šoping molovi u regionu Bilbaa sada su smešteni u Barakaldu, a na prostoru koji je zauzimao AHV od 2004. se nalazi Kongresni i izložbeni centar Bilbao (BEC). To je dovelo do velikih promena, finansijskog oporavka i novog povećanja broja stanovnika.\nBiskaja Arena smeštena je na istoj liniji metroa kao i kultni stadion San Mames, pet stanica od njega. Arena je deo BEC i najveća je hala u Španiji, jer za neke priredbe može da primi do 26 hiljada ljudi. Košarkaši Bilbao Basketa povremeno igraju tamo najveće utakmice, a za taj sport kapacitet je 15.414 mesta, koliko je 2010. gledalo završni turnir Kupa kralja, a u oktobru jednu od retkih pobeda Siksersa u prošloj sezoni.\nNama najpoznatiji sin Barakalda je bez dileme bivši selektor Srbije Havijer Klemente, koji je tamo živeo tokom cele igračke karijere i kasnije kao trener, sve dok ga posao nije odveo u Espanjol 1986. U istom mestu rođeno je još desetak igrača koji su tokom karijere igrali za Atletik, među njima je najpoznatiji Asijer Del Orno, koji je igrao i za Čelsi i Valensiju.\nNajdublji sportski trag ipak je ostavio jedan sportski funkcioner. Hose Luis Nunjes ušao je u istoriju kao čovek koji je Barselonu od ponosa Katalonije transformisao u klub svetskog formata. Nunjes se rodio u Barakaldu, njegova porodica se u detinjstvu preselila u Kataloniju, a 1978. došao je na čelo Barselone. Za 22 godine na toj poziciji on je utemeljio La Masiju, najbolju fudbalsku školu na svetu, proširio fan-klub sa 96 na preko 1300 podružnica širom sveta, izgradio Mini Estadi i klupski muzej, rekonstruisao Palau Blaugranu. Za to vreme na terenu Barsin fudbalski, košarkaški i rukometni klub ređali su domaće i evropske trofeje, njih ukupno 140.


Čestitka muftije Fazlovića povodom Dana Armije Republike Bosne i Hercegovine - Muftijstvo tuzlansko\nMuftija tuzlanski Vahid-ef. Fazlović uputio je čestitku predsjedniku Saveza demobilisanih boraca Tuzlanskog kantona Muzijetu Kahrimanoviću u kojoj se kaže:\n„Povodom dvadeset devete godišnjice osnivanja Armije Republike Bosne i Hercegovine, u ime muslimana Muftijstva tuzlanskog i u svoje ime upućujem Vam najiskrenije čestitke. Molim vas da moje čestitke prenesete borcima Armije Republike Bosne i Hercegovine, članovima vašeg Saveza, kao i članovima Organizacionog odbora obilježavanja ovoga velikog datuma.\nObilježavajući 15. april, Dan Armije Republike Bosne i Hercegovine, prisjećamo se snage koju su njezini pripadnici iskazali u vrijeme Agresije na našu zemlju, kada su odlučno odbranjeni naš narod i domovina. U sjećanju na to herojsko vrijeme, iskazujemo duboko poštovanje prema šehidima i ratnim vojnim invalidima, njihovim porodicama i ostalim pripadnicima Armije.“\nRadionica Mreže mladih MIZ Zvornik


Ratni zločinac Ratko Mladić tražio četiri dana slobode kako bi posjetio Kalinovik i Beograd - Klix.ba\nSrbija i RS garanti\n8.12.2018. u 19:52\nOsuđeni ratni zločinac Ratko Mladić (Foto: EPA-EFE)\nOsuđeni ratni zločinac Ratko Mladić zatražiti će od Mehanizma u Hagu da ga pusti na četiri dana, da bi obišao grob majke i nedavno preminulog bratića u Kalinoviku, kao i grob kćerke u Beogradu.\nTim odbrane ratnog zločinca Mladića, ovaj zahtjev trebalo bi da podnese iduće sedmice, a ako dobije zeleno svjetlo Haga, ratni zločinac bi najranije u januaru mogao da bude pušten na privremenu slobodu.\nNakon sedam godina provedenih iza rešetaka Haškog tribunala, ratni zločinac Ratko Mladić bi prvi put mogao da kroči na tlo BiH i Srbije, na četiri dana. U nadi da će mu biti odobreno da obiđe grobove najbližih, već iduće sedmice krvnikov tim odbrane Mehanizmu u Hagu, podnijeti će zahtjev za njegovo privremeno puštanje na slobodu, prenosi RTRS.\nMiodrag Stojanović, član tima odbrane ratnog zločinca Ratka Mladića, kaže da od trenutka kada putem fajla upute podnesak za privremeno puštanje na slobodu, sud taj podnesak dostavlja tužiocu, a on ima rok od deset dana da odgovori na ovaj prijedlog.\n"Nakon toga sud donosi odluku po našem prijedlogu", pojasnio je Stojanović.\nDa bi u tome i uspjeli, Vlada Republike Srpske i Vlada Republike Srbije morale su da garantuju da će obezbjeđivati Mladića na svojoj teritoriji, da će ratni zločinac biti pod strogom kontrolom nadležnih službi i da će na kraju biti vraćen u pritvor. Srbija je tu garanciju jučer dala, dok je bosanskohercegovački entitet RS to uradio još sredinom novembra.\n"Daje se garancija Vlade Republike Srpske za privremeni boravak Ratka Mladića na teritoriji Republike Srpske", navedeno je iz Vlade Republike Srpske.\nPrvobitna namjera bila je da ratni zločinac Mladić zatraži privremeno puštanje od 10. do 14. decembra kako bi prisustvovao obilježavanju 40 dana od smrti najbližeg rođaka, ali zbog kratkih rokova sve je prolongirano.\nRatko Mladić ratni zločini Kalinovik


Prezentacija i u Saudijskoj Arabiji\nU okviru globalne prezentacije projekta istraživanja Bosanske doline piramida, osnivač Fondacije “Arheološki park: Bosanska piramida Sunca” Semir Osmanagić boraviće od 3. do 8. maja u posjeti Kraljevini Saudijskoj Arabiji. U saradnji s Ambasadom Kraljevine Saudijske Arabije u BiH i ambasadorom Fahadom Al-Zeidom, dogovoreno je nekoliko prezentacija na kojima će Osmanagić prezentovati rezultate istraživanja arheoloških lokaliteta u Visokom.\n“U okviru posjete planirani su sastanci s visokim zvaničnicima ministarstava kulture, turizma te Ministarstva za visoko obrazovanje kojima ću i predočiti projekt istraživanja Bosanske doline piramida i informisati ih o međunarodnim verifikacijama projekta koje su došle prvenstveno od eminentnih egipatskih i ruskih eksperata”, izjavio je Feni Osmanagić.\nDogovorena je i prezentacija projekta studentima i profesorima Fakulteta za arheologiju najvećeg Univerziteta u Saudijskoj Arabiji “Kralj Saud”.\nOsmanagić će pozvati arheologe i antropologe iz Saudijske Arabije da učestvuju na prvoj međunarodnoj konferenciji o Bosanskoj dolini piramida u Sarajevu od 25. do 30. augusta.\nDan otpora agresiji: Prekinuta 16-godišnja šutnja o događajima koji su odredili ratnu sudbinu Visokog


Delegacija Dveri na 4. Međunarodnom ekonomskom forumu na Krimu – Двери\n17. априла 2018. Ostavite komentarSaopštenja\nDelegacija Dveri, koju čine Boško Obradović i mr Ivan Kostić, iskoristiće ovu priliku za političko-ekonomske susrete sa brojnim kolegama iz Rusije, ostatka Evrope i sveta. Obradović: Budućnost Evrope posle EU je Evropa nacija i strateška saradnja sa Rusijom.\nOd 19-21. aprila na Jalti na Krimu biće održan 4. Međunarodni ekonomski forum na temu: „Budućnost sveta. Budućnost Rusijeˮ, uz prisustvo brojnih privrednih i političkih delegacija iz Evrope i sveta. Delegaciju iz Srbije predvodi predsednik Dveri Boško Obradović, a činiće je narodni poslanik mr Ivan Kostić, predsednik skupštinskog odbora za dijasporu i Srbe u regionu i Dragana Trifković, direktor Centra za geostrateške studije.\nObradović je izjavio da svake godine sve veći broj privrednih i političkih delegacija posećuje Krim kao sastavni deo Ruske Federacije, uprkos pritiscima brojnih zapadnih zemalja koje su uvele sankcije Rusiji. Kako ističe, najvažniji međunarodni događaj u tom smislu je upravo Ekonomski forum na Jalti koji se ove godine održava po 4. put i koji je mesto susreta politike i ekonomije na kojem se svake godine sklopi sve veći broj poslovnih ugovora.\nBoško ObradovićDragana TrifkovićEkonomski forumIvan KostićKrimRusijaSaopštenja


ŠOKANTNO: Od raka godišnje umre 22.000 ljudi\nŠOKANTNO: Od raka godišnje umre 22.000 ljudi\nAutor: Glas javnosti 11.04.2020. u 18:29\nObolevanje od raka je u porastu na globalnom nivou, ne samo u Srbiji. U svetu svakog dana od karcinoma jedan od pet muškaraca oboli, a jedan od osam umre, jedna od šest žena se razboli, a jedna od njih 11 umre.\nPrema podacima međunarodne agencije za istraživanje raka u Lionu za 2018. godinu, naša zemlja se nalazila se negde u sredini po opterećenju od obolevanja od raka.\nMinistar zdravlja Zlatibor Lončar insistirao je na prevenciji, redovnim pregledima i dijagnostici, kao najvažnijim faktorima u borbi protiv opake bolesti, kada se krajem prošle godine osvrnio na sve ovo na skupu posvećemom kenceru.\n"Imamo preventivne preglede koji se rade jednom mesečno i preko 350.000 ljudi je prošlo kroz njih. Do sada je kod 9.000 ljudi otkrivena maligna bolest kojima je uspešnost lečenja 99 odsto", rekao je ministar.\n"Pre smo imali situaciju da su ljudi umirali čekajući zračenja. Obeležili smo i godišnjicu gama noža i iks noža i jedini smo u svetu gde pacijenti ne plaćaju kada odlaze na takve intervencije. Za pet godina bilo je više od 3.000 pacijenata. Takođe, uvodimo i nove terapije i lekove za zloćudne bolesti" istakao je ministar zdravlja Zlatibor Lončar.\n"Kada je u pitanju ženska populacija, prvo mesto zauzima rak dojke, dok je kod muškaraca to rak pluća", rekla je Jovanović.\n"One od 30 godine života trebalo bi da idu na konsultacije, za one od 35 do 40 godine adekvatan je ultrazvučni pregled dojke. Zdravim ženama od 50. godine preporučujem da jednom u dve godine obave skrining mamografiju, jer je to zlatni standard u dijagnostici", napominje Jovanović.\n"Srbija je po broju obolelih od raka negde na 12. mestu od 40 zemalja Evrope koje se prate dominantno, a na drugom mestu po broju umrlih. To je neslavan i vrlo ozbiljan podatak", istakao je Džodić.\n"Hemioterapija i radioterapija imaju mnogo ozbiljnije toksične efekte, naravno, i hirurgija ako je loša, može značajno pokvariti kvalitet života. Ali, toksičnost hemioterapije je značajna. Suportivna terapija može da pomogne da se ti efekti umanje, ali kasnije dejstvo ovih terapija veoma je ozbiljno i sve im se više pažnje posvećuje", kazao je Radan Džodić.\n"Suština je da smo mi odavno počeli da se borimo protiv ove opake bolesti, ali ne možete dobiti brzo rezultate. Što je bogatija zemlja, to je lečenje uspešnije, jer su dostupni novi lekovi", naveo je Džodić\nSrbijaveliki broj mrtvihbroj obolelihkancerogene bolesti


Mlada Vojvodina se ogradila i od LSV, traži radikalizaciju vojvođanskog pitanja | Autonomija\nMlada Vojvodina se ogradila i od LSV, traži radikalizaciju vojvođanskog pitanja\n“Vreme je da se krene u borbu za Vojvodinu Republiku”\nOrganizacija Mlada Vojvodina pozvala je večeras na “radikalizaciju” vojvođanskog pitanja i ogradila se i od povezanosti sa Ligom socijaldemokrata Vojvodine (LSV).\n“Mladovojvođani pozivaju Ligaše (LSV) i Pajtićeve plaćenike Vojvođanski pokret i Vojvođanski klub da prestanu da obmanjuju javnost i krenu sa radikalizacijom vojvođanskog pitanja”, navodi se u “Proglasu narodima Vojvodine”, koji je dostavljen medijima.\nMlada Vojvodina, organizacija koja se potpisala ispod grafita “Vojvodina = Katalonija” koji su se proteklih dana pojavili u više vojvođanskih gradova, ocenila je da je “vreme da se krene u borbu za Vojvodinu Republiku”.\nSaopštenje je ponovo potpisao “Centralni komitet Mlade Vojvodine”.\nVojvođanska partija danas je u saopštenju za javnost optužila predsednika LSV Nenada Čanka da stoji iza Mlade Vojvodine.


Časopis Industrija :: Startovao novi program za početnike u biznisu\n09.11.2019 Komentari: 0\nNovoosnovanim preduzetnicima, poljoprivrednim gazdinstvima, mikro i malim privrednim društvima starosti do dve godine, kao i svima zainteresovanim da počnu sopstveni biznis i unaprede dosadašnji posao, od 1. novembra na raspolaganju je novi nacionalni „Program promocije preduzetništva i samozapošljavanja“, koji kao sveobuhvatna podrška, predstavlja snažan razvojni podsticaj privredi Srbije. Program je predstavljen u Privrednoj komori Srbije, a ukupna raspoloživa sredstva za realizaciju iznose 300.000.000,00 dinara.\nDržava će u 2019. utrošiti više od tri milijarde dinara na podršku privredi u sektoru malih i srednjih preduzeća, što je dokaz da je vlada razumela njihove potrebe, rekao je Dragan Stevanović, državni sekretar u Ministarstvu privrede. Podrška, po njegovim rečima, raste iz godine u godinu, a sektor mikro, malih i srednjih preduzeća ima potencijal da povlači novac koji institucije stavljaju na raspolaganje. Podsetio je da se u tom sektoru nalazi najveći broj preduzeća sa gotovo 1,1 milion zaposlenih i da je od izuzetnog značaja za rast srpske ekonomije. Vlada Srbije za prvu pilot fazu novog programa podrške startapu obezbedila je 300 miliona dinara dok će u nastavku Nemačka razvojna banka (KfW) obezbediti dodatnih 12,9 miliona evra, dodao je Stevanović.\nMarko Blagojević, vršilac dužnosti direktora Kancelarije za upravljanje javnim ulaganjima ocenio je da je ohrabrenje što je KfW stala iza ovog programa. „Mikro ,mala i srednja preduzeća su ključan faktor održivog razvoja svake ekonomije, zato je obaveza države da za taj sektor obezbedi uslove da se uz male troškove osnivaju, neometano razvijaju, rastu... A, da tako raste i ekonomija naše zemlje“, poručio je Blagojević.\nProgram obuhvata sve ključne aspekte podrške neophodne za uspeh start ap projekata - petodnevnu obuku za izradu poslovno - investicionog plana, povoljne bankarske kredite kod komercijalnih banaka, partnera u projektu, garanciju za kredite banaka partnera, bespovratna sredstva (grant) korisnicima koji uspešno otplate kredit u iznosu do 20 odsto ukupnog investicionog ulaganja koje se finansira u okviru Programa (maksimalan iznos bespovratnih sredstava 360.000,00 dinara).


Loša cirkulacija: Brzo zamaranje može da bude znak za uzbunu – Plus Radio\nHome / Lifestyle / Loša cirkulacija: Brzo zamaranje može da bude znak za uzbunu\nLoša cirkulacija: Brzo zamaranje može da bude znak za uzbunu\nBy Plus Radio on 15/09/2017 Vrijeme: 09:19\nMnogi se žale na glavobolju, šumove u ušima, pospanost, zaboravnost, lošu koncentraciju i druge slične simptome, ne povezujući ispoljene tegobe sa mogućom lošom cirkulacijom.\nPojava grčeva u ekstremitetima, umor mišića pri opterećenju, osećaj hladnoće i trnjenja, promenjena boja kože na rukama i nogama takođe mogu biti posledica loše cirkulacije.\n„Do ovakvih pojava dolazi zbog neishranjenosti tkiva i organa krvlju bogatom kiseonikom, koja arterijskim krvotokom pristiže iz srca i pluća. Svaki poremećaj arterijske cirkulacije dovodi do oštećenja funkcije organa i narušavanja zdravlja. Cirkulacija postaje loša zbog različitih obolenja koja oštećuju arterije. Ateroskelroza je od svih najupečatljivija jer je hronično, sistemsko, degenerativno, inflamatorno obolenje, koje vremenom dovodi do sužavanja i zakrečenja krvnih sudova“, objašnjava vaskularni hirurg docent dr Marko Dragaš iz Klinike za vaskularnu i endovaskularnu hirurgiju Kliničkog centra Srbije.\n* Osim bolesti, koji još faktori dovode do poremećaja cirkulacije?\n– Odsustvo fizičke aktivnosti u svakodnevnom životu, loša ishrana i gojaznost, a naročito pušenje veoma negativno utiču na nastanak i napredovanje promena na krvnim sudovima, pa shodno tome i lošoj cirkulaciji. Da je vreme za posetu lekaru ukazuje lako zamaranje, povremeni bolovi u grudima, pojava neuroloških simptoma ili bolova u nogama pri dužem hodu. Međutim, kada počnu da se ispoljavaju navedeni simptomi znači da su promene na krvnim sudovima već uzele maha i da zahtevaju aktivno lečenje.\n* Na koji način navedeni problemi mogu da se spreče? Šta savetujete pacijentima?\n– Moja poruka je da ne treba da se čekaju simptomi, već da se redovnim kontrolama kod svojih izabranih lekara i usvajanjem zdravog načina života preduprede i na vreme leče svi poremećaji koji dovode do loše cirkulacije zbog zakrečenja arterija. To podrazumeva i da se obavezno kontroliše krvni pritisak i leči hipertenzija, dijabetes, kao i povišen nivo masnoća u krvi koji dovode do aterosklerotskih promena. * Može li loša cirkulacija da se „izleči“ ili zaustavi dalji proces?\n– Nažalost, jednom nastalo zakrečenje krvnih sudova se veoma teško povlači. Još uvek ne postoje lekovi za „otpušavanje“ arterija. Međutim, ukoliko su promene umereno izražene, određenim lekovima se može donekle popraviti cirkulacija i usporiti napredovanje bolesti. Ali, ako su promene napredovale do te mere da i život ugrožavaju, osim terapije lekovima, neophodne su i neke od hirurških procedura na krvnim sudovima, kao što je, na primer, bajpas, odnosno premoštavanje zapušenih krvnih sudova.\n← Previous Story On nema ruke, ali ima brata kojem treba pomoć\nNext Story → Lekovi protiv bolova nisu uvek rešenje


Mada nije među prvih 100 jezika prema ukupnom broju govornika, hebrejskim jezikom govori preko 5 miliona ljudi. Zvaničan je u Izraelu, a kao manjinski jezik je priznat i na teritoriji Poljske. Hebrejskim jezikom se koriste mnogi Jevreji, bez obzira u kom delu sveta da žive, a najveći procenat govornika ovog jezika van granica Izraela postoji na teritoriji Sjedinjenih Američkih Država, budući da je jevrejska zajednica u ovoj zemlji jedna od najrazvijenijih u celom svetu.\nHebrejski jezik je jedan od onih jezika koji se ne uče često u školama stranih jezika, a osnovni razlog za to leži u činjenici da mnoge škole jezika nemaju adekvatan program za učenje hebrejskog. Upravo zato, Akademija Oxford u svom programu ima i sve vrste kurseva hebrejskog jezika i to, uz opšti grupni kurs, organizujemo i individualnu, odnosno poluindividualnu nastavu, te konverzacijski, kao i online kurs, ali i specijalizovani, ubrzani i kurs hebrejskog jezika za decu. Uz sve to, organizujemo i specifičan vid obuke koji je najotvoreniji za sve zahteve naših polaznika. Privatni časovi hebrejskog jezika su tako osmišljeni da svaki polaznik bira da li će se časovi održavati u njegovom domu ili će ih pohađati u prostorijama naše škole. Takođe, polaznik u dogovoru sa profesorom hebrejskog osmišljava plan i program nastave, uzevši u obzir da Privatni časovi hebrejskog jezika mogu biti organizovani i za polaznike koji ovaj jezik žele da uče od samog početka, odnosno za one koji nemaju nikakvo predznanje, ali i za one koji su se već susretali sa ovim jezik, a jednostavno žele da ga usavrše ili, pak da usavrše samo određene oblasti. Ako se polaznik odluči za to da se Privatni časovi hebrejskog jezika održavaju u njegovom domu, neophodno je da obezbedi adekvatne uslove za rad.\nNastava se održava kao i nastava u okviru individualnih kurseva, stim što postoji mogućnost i organizovanja poluindividualne nastave, ukoliko polaznik tako zahteva. Uslov je da osoba sa kojom želite da učite hebrejski jezik u paru ima isti ili sličan nivo znanja kao i Vi, te da delite ista interesovanja po pitanju učenja, to jest da želite da savaldate iste oblasti.\nBilo koji od kurseva u okviru Škole hebrejskog jezika Akademije Oxford da je u pitanju, mi u potpunosti poštujemo pravila važećeg Zajedničkog evropskog referentnog okvira za jezike, odnosno CEFR - a (The Common European Framework of Reference for Languages). Pravila ovog okvira podrazumevaju ukupno 6 nivoa znanja nekog jezika, koji nije maternji jezik polaznika. Nivoi su svrstani u 3 grupe, a svaka od njih ima po 2 podnivoa. To zapravo znači da su A 1 i A 2 nivoi Niži i Viši početni, odnosno osnovni nivoi. Zatim slede nivoi B grupe, to jest B 1 i B 2 nivo - Niži i Viši srednji, te C 1 i C 2 nivoi, odnosno Niži i Viši napredni nivo. Nivo C 2 je najviši nivo znanja nekog jezika koji može da ima polaznik kome to nije maternji jezik.\nHebrejski jezik se još naziva i ivrit ili hibru, a smatra se da potiče od takozvanog klasičnog hebrejskog jezika, koji je korišćen za pisanje mnogih Svetih spisa i na kome je napisana između ostalog i Sveta knjiga svih hrušćana, Biblija. Istraživanja su pokazala da je ovaj, prvobitni hebrejski jezik nestao nakon prvog uništenja Jerusalima, koje se zbilo 607. godine pre Hrista. Kasnije je došao takozvani mišnajski hebrejski, a zatim i aramejski jezik, odnosno neke od verzija ovog jezika koje su se koristile na lokalnom nivou.\nNažalost, kako istorijske prilike nisu bile naklonjene jevrejskom narodu, tako se dogodilo da je i njihov govorni jezik gotovo potpuno iščezao, da bi tek nedavno, odnosno krajem 19. i početkom 20. veka ponovo počeo da se koristi. Smatra se da je taj jezik, koji je nazvan moderni hebrejski direktno nastao od srednjevekovnog hebrejskog jezika. Osnovni cilj plasiranja krilatice moderni hebrejski jezik je bio da se ovaj narod prikaže kao savremen i moderan, međutim, mora se priznati da to i nije bilo tako jednostavno kada se uzme u obzir da su se brojne zajednice Jevreja širom sveta do tog doba koristile mnogim drugim manje ili više srodnim jezicima.\nZanimljivo je da je hebrejski jezik najpre postao zvaničan u Palestini, tokom mandata Velike Britanije, pa tek nakon toga i u Državi Izrael. Zbilo se to 1921. godine.\nPismo ovog jezika je hebrejski alefbet (prema nazivima za prva dva slova ovog pisma, alef i bet), a čine ga ukupno 22 slova. Kako su i Jevreji i Aramejci tokom istorije praktično preuzeli pismo Feničana, ne čudi podatak da su i sva slova, njihov ukupan broj, kao i fonetske vrednosti potpuno iste u oba jezika. Zapravo, smatra se da je savremena ortografija hebrejskog nasledila aramejsko pismo kojim su se koristili Jevreji u prošlosti. Takođe se smatra i da je ova varijanta pisma nastala tokom 3. veka pre Hrista. Posebno je zanimljiva činjenica da ortografska pravila hebrejskog jezika ne razlikuju mala slova od velikih, a donekle je sličan arapskom jeziku, uzevši u obzir da se i ovde vokali u većini slučajeva ne beleže, te se kao i arapski piše sa desne na levu stranu.\nBez obzira da li ste zainteresovani samo za učenje govornog jezika ili Vas zanima da naučite o da pišete ovaj zanimljivi jezik, budite uvereni da ćete sve to moći da uradite ukoliko se odlučite da pohađate Privatne časove hebrejskog jezika Akademije Oxford.\nPozivamo Vas da nam se obratite ukoliko imate bilo kakvih nejasnoća vezano za učenje hebrejskog jezika na ovaj način, te da nam iznesete sve svoje zahteve, koje ćemo mi naravno u najvećoj mogućoj meri ispuniti.\nSpisak gradova za privatne časove hebrejskog jezika


STEVANDIĆ:MEĐUNARODNA ZAJEDNICA, FEDERALNI DIJELOVI BIH I SRPSKI POLITIČARI U SARAJEVU INICIRAJU MEĐUSRPSKE SUKOBE\nNENAD STEVANDIĆ:MEĐUNARODNA ZAJEDNICA, FEDERALNI DIJELOVI BIH I SRPSKI POLITIČARI U SARAJEVU INICIRAJU MEĐUSRPSKE SUKOBE\nNekadašnji članovi Srpske demokratske stranke RS predvođeni Nenadom Stevandićem, te druge njegove kolege koje su nakon napuštanja SDS-a prešle u Izvornu SDS, pa se onda opredijelili za treću stranku – Ujedinjenu Srpsku, kao i oni koji su tek politički nagažovani, a svi u Ujedinjenoj Srpskoj, sačiniće deklaraciju koja će, kako kaže Stevandić, predstaviti razliku između razjedinjene Srpske koja je nestabilna i podložna negativnim uticajima i ujedinjene koja je nesalomiva.\nJedinstvo bi, kako kaže Stevandić, postigli saradnjom među političkim partijama, iako je svega 15% stanovništva stranački opredijeljeno u Srpskoj, dok je 85% neopredijeljeno.\nOn je za iniciranje međusrpskih sukoba optužio Međunarodnu zajednicu, pojedine faktore u Federaciji BiH i domaće političare koji su u Sarajevu.\n„Inicijatori su što u federalnim dijelovima BiH, što u Međunarodnoj zajednici, a što i domaći političari koji misle da im to može poslužiti za političku korist“, rekao je Stevandić, zaboravljajući da u svim sukobima mora postojati i druga strana.\nNepoznato je ostalo zašto je (i pored svekolikog mirotvorstva i želje da ovo ne zvuči kao optužba ili napad na ljude iz Saveza za promjene na nivou BiH, već kao poziv da zajedno sarađuju) onda toliko insistirao na pitanju međusrpskih sukoba.\n„Naš plan je pravljenje reprezentacije Republike Srpske u Sarajevu koja sarađuje sa svojim predsjednikom, svojom vladom, svojom skupštinom, da predstavlja Republiku Srpsku i to se onda prenosi na svaku opštinu“, rekao je Stevandić, ističući da mora postojati međusrpski mehanizam koordinacije i razmjena mišljenja.\nNije, međutim, objasnio kako se to međusrpski sukobi izazivaju u Međunarodnoj zajednici, kako u federalnim dijelovima BiH, a što se tiče predstavnika Srba u Sarajevu za koje kaže da su se odrodili samo je dodao:\n„Pa, ne mislimo mi to, to je opšta percepcija i vi ste vidjeli da su i izbori za lokalne zajednice pokazali da narod ne podržava odrođavanje od Republike Srpske, izbjegavanje razgovora sa svojim predsjednikom, a razgovor sa Bakirom sutradan. Znači, razgovarajte sa Bakirom, ali razgovarajte i sa našim predsjednikom“, bilo je njegovo objašnjenje o odrođavanju onih koje poziva na međusobnu razmjenu mišljenja.\nKaže „da su čuli“ o mogućnosti međusrpskih sukoba, zbog čega oni pripremaju deklaraciju koja bi to prevenirala.\nAko se prevencija bude sastojala u deklaraciji koja će sadržati glagole poput odrođavanja, dogovora sa Bakirom Izetbegovićem i različitih sitagmi ove vrste, teško je očekivati da ovaj mirotvorački dokument bude prihvaćen i kod onih odrođenih, i kod onih prirođenih, ali i kod onih 85% populacije u Republici Srpskoj koja ne želi da se stranački opredjeljuje, a za koje ne znamo da li u Ujedinjenoj Srpskoj imaju informacije da će i oni ući u međusrpske sukobe...


Da li je Bosanac medju osumnjičenim teroristima uhapšenim u Australiji?\nMinistarstvo sigurnosti BiH još nije dobilo zvaninču informaciju ili neki zahtjev od australijske policije vezano za hapšenje Mirsada Mulahalilovića porijeklom iz Gradačca, pod sumnjom da je zajedno s još15 osoba učestvovao u pripremama terorističkih napada, izjavio je danas u Sarajevu zamjenik ministra sigurnosti BiH Dragan Mektić.\nMektić je kazao da bez zvanične informacije ne može komentirati navode iz medija, ali da će Ministarstvo sigurnosti ukoliko bude zvanično obaviješteno od australijske policije putem Interpola, poduzeti sve što se bude tražilo. To bi moglo uključivati provjeru identiteta ili državljanstva te druge operativne mjere, rekao je on.\nKako su javile agencije, hapšenje Mulahalilovića je potvrdila i potpredsjednica Svjetskog saveza dijaspore BiH u Australiji Senada Softić Telalović. Ona je izjavila da je Mulahalilović imao veze s organizacijom El Furkan u Sydneyu, čije se djelovanje temelji na vjerskom fanatizmu. Mulahalilović ima 29 godina, a s roditeljima je stigao u Australiju tokom rata u BiH.


- Prioritet, kao i do sada, je da sačuvamo zdravlje i bezbednost svih u obrazovnom sistemu. Tim za škole doneo je odluku da srednjoškolci u AP Vojvodina, od ponedeljka 10. januara, kada za njih počinje drugo polugodište, nastavu prate na daljinu, odnosno po trećem modelu organizacije obrazovno-vaspitnog rada - istakao je Ružić.\nRužić je dodao da je na sledećoj sednici Tima za škole, koja je planirana za 13. januar, biti razmatrano kako će početi drugo polugodište za učenike u ostalim delovima Srbije, gde inače počinje 24. januara.\nNa pitanje da li postoji mogućnost da i tamo nastava počne onlajn, Ružić je rekao da nijedan scenario ne bi trebalo isključiti, ali da je najbolje da đaci fizički idu u školu.\nZa učenike srednjih škola u Vojvodini, drugo polugodište počinje 10. januara, za osnovce 17. januara, dok će, prema Кalendaru obrazovno-vaspitnog rada, za ostale učenike drugo polugodište početi 24. januara 2022.godine.\nBranko Ružić Onlajn nastava\nVojvodina pre 7 sati


Konjević: Dio vladajuće većine bi sa opozicijom mogao skratiti mandat Vladi – Portal Luca\nKonjević: Dio vladajuće većine bi sa opozicijom mogao skratiti mandat Vladi\nPredsjednik Socijaldemokratske partije (SDP) Raško Konjević kazao je da su 13. decembra odustali od izglasavanja nepovjerenja Vladi jer iz stranaka vladajuće većina ima signala da bi u saradnji sa opozicijom moglo da dođe do skraćenja mandata Vladi Zdravka Krivokapića.\nOn je, u intervjuu Televiziji Crne Gore, rekao da je inicijativa taktički povučena.\n– Postoje određeni signali da bi pojedine strukture iz parlamentarne većine bile sklone da, u saradnji sa opozicijom, prekinu mandat ovoj Vladi i mi smo to odlaganje napravili da bismo investirali u izgradnju povjerenja, a ne da bismo otvorili raspravu o povjerenju Vladi – istakao je Konjević.\nSmatra da sazrijeva svijest i u parlamentarnoj većini da ovakvo funkcionisanje Vlade ne može više da daje efekta i da ovo postaje, kako je rekao, karikatura od vladanja.\nInicijativu za izglasavanje nepovjerenja Vladi je krajem novembra u skupšinsku proceduru predalo 40 poslanika opozicije, a da bi prošla potreban je glas 41 poslanika.\nCrnogorska opozicija je 13. decembra povukla inicijativu na dan kada je u Skupštini trebalo da se raspravlja o njoj. Kako su tada pojasnili, imajući u vidu najavu Demokratskog fronta da će podnijeti inicijativu za skraćenje mandata Skupštine, a nakon što je ujedinjena opozicija pokrenula proceduru izglasavanja nepovjerenja Vladi, smatraju da bi bez odlaganja, trebalo otpočeti razgovore o formiranju nove skupštinske većine.\n– Uvjereni smo da će doći do formiranja nove parlamentarne većine i, na taj način, biti stvorene neophodne pretpostavke za pad Vlade i razrješenje predsjednika Skupštine Crne Gore – navedeno je u zajedničkom saopštenju opozicije.\nDemokratski front je predložio da se Skupštini skrati mandat i da se ide na nove izbore.


Ostavka direktora svrljiškog Doma zdravlja - Svrljiške novine\nOstavka direktora svrljiškog Doma zdravlja\nNaslovna » Svrljig vesti » Društvo » Ostavka direktora svrljiškog Doma zdravlja\nDirektor svrljiškog Doma zdravlja, dr Aleksandar Ignjatović, danas je podneo ostavku na ovoj funkciji iz ličnih razloga. Ignjatović je obavljao funkciju direktora u periodu od 2009. do 2011. godine i pritom postigao dobre rezultate. Funkciju direktora svrljiškog Doma zdravlja obavljaće apolitična ličnost rekao je Ignjatović, a jedan od kandidata je dr Dragan Budimović.\n– Zadovoljan sam dosadašnjim radom ali uvek ima mesta i za nešto bolje. Od 2009.godine, sa malom pauzom od šest meseci, pa evo do danas urađeno je prilično dosta što u delu nabavka opreme koja je od velike koristi svim građanima naše opštine. Početkom 2009. godine za potrebe Doma zdravlja nabavljen je Koposkop (oprema za ginekologiju), ginekološki sto i monitor. Sledeći korak načinjen je krajem 2009.godine kada smo od Ministarstva dobili ‚‚Reanomobil‚‚ – automobil koji u sebi ima sve ono što je neophodno za rad hitne pomoći. U 2010. godini nabavljen je ultrazvučni aparat takođe od Ministarstva zdravlja. U 2011.godini potpisan je ugovor o realizaciji projekta koji finansira Svetska banka a delom finansira i lokalna samouprava. Konkretno za potrebe Doma zdravlja stiglo je 30 kompijutera, 15 štampača i još dodatne opreme za kvalitetniji rad Doma zdravlja izjavio je dr Aleksandar Ignjatović na današnjoj konferenciji za novinare.


Prodaja stanova u Beogradu na vodi od 3. oktobra\nGeneralni direktor Beograda na vodi Nikola Nedeljković izjavio je da se do danas prijavilo više od 6.000 zainteresovanih kupaca za stanove u okviru projekta Beograd na vodi i najavio da će prodaja nekretnina početi 3. oktobra, kada će biti poznata i cena kvadrata.\nOn je novinarima u zgradi Beogradske zadruge rekao da će stambeni objekat imati 296 stanova i da je više od 6.000 zainteresovanih kupaca "izuzetno veliki odziv".\nProdaja će, najavio je Nedeljković, početi 3. oktobra, a tada će biti poznata i cena kvadrata, koja do sada nije objavljena u skladu sa poslovnom politikom.\nU skladu sa tržišnim uslovima postojaće i kapara koja će biti definisana ugovorom sa kupcima, dodao je Nedeljković.\n- Svako može da se registruje na našem sajtu i dobrodošao je svako ko želi da kupi ili pogleda uslove za kupovinu stana - rekao je Nedeljković.


Kurti se sastao zvaničnicima Belgije i članovima Evropske komisije\nBeta 28. aprila 2021. 19:10\nPremijer Kosova Aljbin Kurti danas se tokom zvanične posete Briselu susreo sa premijerom Belgije Aleksanderom De Kroom i komesarima EU.\nVlada Kosova saopštila je da je premijer De Kro ponovio podršku svoje zemlje Kosovu i procesu približavanja Evropskoj uniji, kao i dijalogu sa Srbijom u kojem posreduje EU.\nKurti je upoznao belgijskog premijera sa prioritetima Vlade Kosova u jačanju vladavine zakona, ekonomskom razvoju i upravljanju pandemijom korona virusa.\n„Na sastanku su Kurti i De Kro razgovarali o mogućnostima i oblicima povećanja ekonomske saradnje i trgovinske razmene dve zemlje, sa posebnom pažnjom na uključivanje naše dijaspore, koja je dobro integrisana i doprinosi Belgiji. Razgovarali su o vakcinama protiv korona virusa, posvećenosti Vlade Kosova njihovom pružanju i mogućnostima belgijske podrške u ovom cilju“, navodi se u saopštenju.\nKurti se danas sastao i sa evropskim komesarom za poljoprivredu i ruralni razvoj Janušem Vojćehovskim i tom prilikom istakao da poljoprivreda zauzima važno mesto u programu kosovske vlade i predstavio planove za reforme u poljoprivredi čiji je cilj povećanje proizvodnje, kvaliteta i sigurnosti hrane, kao i oživljavanje sela.\nOn je zatražio podršku komesara Vojćehovskog za ubrzanje pristupanja Kosova pretpristupnim fondovima za ruralni razvoj IPARD.\nKurti se susreo i komesarom EU za pravosudje, Didjeom Rejndersom i istakao da je vladavina zakona preduslov za demokratsko i razvijeno društvo, što su vrednosti Evropske unije.\n„Pravda i reforma pravosudja osnovni su prioritet Vlade Kosova“, naveo je Kurti.\nKosovskom premijeru je domaćin bila i komesarka za energetiku Kadri Simson.\nKurti je komesarki Simson preneo opredeljenost Vlade Kosova da poboljša energetsku efikasnost i diverzifikuje energiju, kao i prelazak na zelenu ekonomiju, i naglasio da to zahteva širok društveni konsenzus.\nNa sastanku sa komesarom Evropske unije za ekonomska i finansijska pitanja Paolom Djentilonijem, kako je saopšteno, razgovaralo se o negativnom uticaju pandemije na ekonomiju i potrebi ozbiljne posvećenosti oporavku od nastalih gubitaka.\n„Premijer je naglasio posvećenost odgovornom i održivom upravljanju javnim finansijama, istovremeno vodeći brigu o onima kojima je potrebna i koji su najviše pogođeni posledicama pandemije“, dodaje se u saopštenju\nTokom sutrašnjeg dana, kako je najavljeno, kosovski premijer će se susresti sa predsednicom Evropske komisije Ursulom fon der Lajen i visokim predstavnikom za spoljnu politiku i bezbednost Žozepom Borelom.\nNeću ići na sastanak sa Vučićem jer nisam potvrdio učešće\nremijer Kosova Aljbin Kurti rekao je danas u Briselu da neće prisustvovati sastanku sa predsednikom Srbije Aleksandrom Vučićem koji je za 11. maj najavio visoki predstavnik EU Žozep Borel.\n„Neću učestvati na tom sastanku za koji nisam unapred potvrdio svoje učešće. Ono što mogu da potvrdim je da ću doći u Brisel na ručak ili večeru koju je potvrdio Borel, a koji uključuje lidere zapadnog Balkana“, kazao je Kurti novinarima.\nRekao je da je njegova poseta Briselu koja je u toku deo bilateralnih odnosa.\n„Potrebno nam je još više takvih odnosa i takvih sastanaka u regionu pre nego što započnemo novo poglavlje dijaloga koje bi trebalo da bude dobro pripremljeno čak i sa principima, jer mi nemamo prostora za nove neuspehe“, rekao je Kurti.\nKurti je naveo da je tokom današnjih sastanaka u Briselu tražio saradnju po pitanju vakcina protiv korona virusa.\n„Već znamo da će u maju stići 95 hiljada novih vakcina i treba nam i više od toga, a sa partnerima razgovaramo o tome kako brže doći do vakcina kako bismo ih kasnije mogli vratiti. O tome sam razgovarao i sa belgijskim premijerom i da drugim zvaničnicima“, kazao je on.


Položaj novinara u Srbiji: Tri tezge uz posao za normalan život (VIDEO)\nRade Ranković | 25. feb 2019.\nNovinari u Srbiji rade i po tri posla sa strane da prežive\nNekada ugledne profesije, među njima i novinari, dovedeni su u Srbiji u stanje prekarijata, to jeste nesigurnog posla i nesigurne plate na nepostojećem tržištu. O tome kako novinari moraju da rade i po tri posla sa strane kako bi mogli normalno žive – opširnije u prilogu Radeta Rankovića.\nGeplaatst door Glas Amerike – Otvoreni studio op Vrijdag 22 februari 2019\n„Imate veliki broj ljudi koji praktično su praktično neregulisano zaposleni, ili sarađuju, ili su radno angažovani. Onda imate krajnje neprostojne dohotke, koji su na nivou medijane, znači kreću se od minimalne zarade do nekih 40 hiljada dinara. I imate saznanje da sem onih omiljenih režimskih novinara, kojih je jako malo, i vrlo ugledni novinari i ljudi koji rade u medijima decenijama, su rekli da pristojan život, a pristojan život je da možete i da se usavršavate, da izdržavate porodicu, radite u struci, putujete negde – je nešto zbog čega treba imati najmanje tri ‘tezge'“, kaže predsednik Ujedininjenih granskih sindikata „Nezavisnost“ Zoran Stojiljković.\n„Nesigurnost, loši uslovi rada, ekonomska i finansijska zavisnost, male plate, sve to utiče na neslobodu. I ja mislim da je tu ključni problem u medijima u Srbiji – što imate vrlo malo redakcija u kojima imate ugovor o radu, znate kolika vam je plata, u kojima, ako redovno ispunjavate svoje poslove, znate da ćete na kraju meseca dobiti toliko koliko vam je napisano u rešenju da će biti primanja“, ističe Milan Ćulibrk iz NIN-a.\n„Rastu finansijski pritisci na medije. Znači, mediji koji se kritički odnose prema vlastima u Srbiji, njih oglašivači izbegavaju u širokom luku. Bez oglašivača ne može da se preživi. I ona imate masu medija koji se jednostavno ponašaju pragmatično, sklapaju dilove sa vlastima, oni dobijaju oglase javnih preduzeća i državnih institucija, i na bazi toga žive. Ne interesuje ih šta je sadržaj, ne interesuje ih istina“, dodaje Ćulibrk.\nIako bi bilo logično da novinari potraže zaštitu u sindikatima – u privatnim kompanijama, pa tako i u privatnim medijima, sindikalno organizovanje je gotovo iskorenjeno:\n„Ono što ćemo mi uraditi, zajedno sa NUNS-om i sa Fondacijom Fridrih Ebert jeste da ćemo 3. maja, na Dan slobodnih medija, otvoriti raspravu o oba ova aspekta – šta je strategija i šta je pozicija samih medija, a šta je onda pozicija zaposlenih u medijima“, kaže na kraju Stojiljković.\n← UNS: Neprihvatljivo vređanje novinara Nenada Živkovića na RTV Pančevo\nObustavljena misteriozna istraga o dodeli novca firmama u vlasništvu porodice šefa Službe →


SNS SLAVI 9. ROĐENDAN: Taš pun kao nikada, hiljade pripadnika stranke ostalo pred kapijama!\nOktobar 21, 2017 ŽURNAL\nSrpska napredna stranka obeležava danas devet godina od osnivanja svečanom proslavom u Sportskom centru stadiona Tašmajdan.\n18:32 – Penzioner Milinko Miškeljin pozdravio je okupljene u ime najstarijih članova društva i pozdravio odgovornu ekonomsku i spoljnopolitičku politiku koju sprovodi današnja Vlada.\n– Hvala svim penzionerima koji pružaju podršku SNS i Aleksandru Vučiću koji je svojom hrabrošću, programima, trudom i zalaganjem poslao poruku svima kako se treba boriti za svoju zemlju i narod – rekao je Miškeljin.\n18:26 – Učenik Matematičke gimnazije u Beogradu Lazar Radojević istakao je da mu je velika čast da se obrati i poželi još uspešnih godina u stvaranju napredne i razvijemne Srbije.\n18:19 – Doktorka Tamara Savić prva se obratila okupljenima ističući da je u stranci prepoznala brigu o ljudima, prepoznala da je to ideja koja uvek i sve spaja i koja vidi napore Aleksandra Vučića, kao i većina građana Srbije.\n18.08 – Intoniranjem himne “Bože pravde” počela je svečanost obeležavanja devete godišnjice osnivanja Srpske napredne stranke kojoj prisustvuje i predsednik Srbije Aleksandar Vučić.\nProcenjuje se da je na stadionu Tašmajdan oko 10.000 ljudi, a nekoliko hiljada ostalo je ispred ulaza. Program vodi glumac Svetislav Goncić.\n17.00 – Svečanost je zakazana za 18 časova, a već oko 17 Sportski centar stadiona “Tašmajdan” napunio se članovima i simpatizerima Srpske napredne stranke. Prisustvuju najviši državni i funkcioneri SNS, Maja Gojković, Neboja Stefanović, Zorana Mihajlović, Jadranka Joksimović, Nikola Selaković, Goran Knežević, Zoran Djorđević, Zlatibor Lončar, Nela Kuburović, potpredsednici Milenko Jovanov, Miloš Vučević, Marija Obradović…\nTu su i predstavnici koalicionih partnera, Aleksandar Vulin, Dragan Marković Palma, Rasim Ljajić, Nenad Popović, a ima i poznatih ličnosti iz javnog i kulturnog života, glumci Lazar Ristovski, automobilista Dušan Borković, teniski trener Bogdan Obradović, Veselin Šljivančanin…\nU Srpskoj naprednoj stranci istakli su da će obeležavanje devet godina postojanja biti skromno.


Glasner preuzima "Vukove" - Sportske novosti\nNaslovna Fudbal Novosti Fudbal Glasner preuzima “Vukove”\nGlasner preuzima “Vukove”\nAustrijski fudbalski stručnjak, Oliver Glasner od naredne sezone biće novi šef stručnog štaba nemačkog bundesligaša – Volfzburga, potrvdio je klub na svom oficijalnom sajtu.\n44-godišnji strateg je potpisao trogodišnji ugovor sa upravom popularnih “Vukova”, te će na mestu trenera ekipe zameniti, Bruna Labadiju kada aktuelna sezona bude završena.\n“Dolazak u nemačku Bundesligu je veliki izazov za mene i radujem se što sam imenovan za novog trenera Volfzburga. U razgovorima sa Marselom Šaferom brzo smo shvatili da imamo iste ideje o tome kako da Volfzburg u narednim sezonama bude uspešan i da igra kvalitetno. Pored toga, uslovi u ovom klubu su zaista sjajni, te nisam se dvoumio kada su mi ponudili mesto trenera”, kazao je Glasner.\nAustrijanac je u predhodne četiri sezone bio trener austrijskog LASK-a iz Linca. Pre toga, jednu sezone predvodio je i ekipu, Rida, a radio je i kao pomoćni trener u Salzburgu.\nPrethodni tekstDefanziva je u prvom planu kada igraju ova dva rivala\nSledeći tekstRK Vardar: Teško je, ali moramo da ostanemo fokusirani


Pionirke KK "Kengur" iz Zenice treće u BiH - Sport ZDK | Sport ZDK\nPionirke KK “Kengur” iz Zenice treće u BiH\nŽenska pionirska selekcija KK Kengur je proteklog vikenda učestvovala na finalu Državnog prvenstva KS BiH u Tomislavgradu.\nPored pionirki KK Kengur na završnici su učestvovale ekipe ŽKK RMU Banovići i domaća ekipa ŽKK Tomislavgrad.\nZeničanke su samim plasmanom u finale ostvarile odličan rezultat, a na svom putu do finala savladale su ekipe ŽKK Travnik, KŽK Čelik, ŽKK Konjic, KK WBS Teslić i ŽKK Ljubuški.\nZeničanke su na završnici ipak poražene u prvoj utakmici od domaćina ekipe ŽKK Tomislavgrad, a onda i od ekipe ŽKK RMU Banovići rezultatom 75:59.\nZa pionirke Kengura je ovo bilo treće finale u posljednje tri godine, što je zaista fantastičan rezultat koja dokazuje kontinuitet kvalitetnog rada koji je rezultovao da ekipa Kengura u pionirskoj kategoriji posljednje tri godine ima ekipu među tri najbolje u BiH!\nPionirke KK Kengur su predstavljali: Suana Bašić (kapiten), Sajra Čaić, Arduana Delić, Džena Kulić, Ena Vidović, Ines Murtezanović, Elma Imamović, Sarah Kobić, Dalija Subašić, Melika Pozderović, Sara Topić, Berina Krehić i trener Jasmin Efendić.\nKK Kengur je svojim rezultatima u Državnoj ligi KS BiH dokazao da se radi o kvalitetnom kolektivu koji već dvije decenije ostvaruje zapažene rezultate. Vrijedi istaći da je KK Kengur uz KK Široki Brijeg i OKK Spars Sarajevo jedina ekipa koja je bila državni prvak u svim omladinskim selekcijama u BiH.\nKK Kengur u nastavku očekuju pripreme za tradicionalni košarkaški turnir „Kengur kup“ koji ove godine slavi jubilarno 20. izdanje.\nPrethodni tekstErmin Bajrić produžio saradnju sa RK Maglaj Slijedeći tekstAtletski miting u Sarajevu: Kolašinac pobjednik, Pezer na drugom mjestu


Grci zbog krize odlaze u Švedsku – Bankar.me\nJune 6, 2012 Ekonomija, Eurokriza, MAKRO Leave a comment\nBroj Grka koji emigriraju u Švedsku da bi tamo živjeli i radili značajno je porastao sa sve većom ekonomskom krizom u Grčkoj, rekao je danas lider grčke zajednice u ovoj skandinavskoj zemlji.\n“Izgleda da će ove godine biti udvostručen broj Grka koji će doći u Švedsku u odnosu na prošlogodišnji”, rekao je Komninos Kaideftos, predsjednik Nacionalne grčke federacije u Stokholmu za AFP.\nPrema švedskom odjeljenju za migracije, broj Grka koji su dobili boravišne dozvole je više nego udvotručen sa 371 u 2010. na 767 u 2011, i izgleda da će taj broj ove godine biti još veći, budući da je do 1. juna već registrovano 400 potencijalnih emigranata.\nKao građani Evropske unije, Grci mogu provesti tri mjeseca u Švedskoj bez boravišne dozvole, ali nakon toga oni moraju dokazati da imaju zaposlenje ili neki izvor prihoda da se izdržavaju kako bi dobili dokument za legalan boravak.\n“Postoji daleko veći broj Grka koji nisu bili u stanju da dobiju boravišnu dozvolu, nego onih koji su je dobili”, rekao je Kaideftos dodajući da će se situacija sigurno dodatno pogoršati poslije ljeta kada nestanu sezonski poslovi u sektoru turizma u Grčkoj.\nOn je, takođe, rekao da je njegova organizacija već viđala Grke koji žive kao beskućnici u Švedskoj.\n“Ovo je prvi put da smo vidjeli da obični ljudi iz Grčke, koji nisu korisnici droga, završavaju kao beskućnici u Švedskoj”, rekao je on.\nProblem je u tome, kako tvrdi Kaideftos, što su Grci u svojoj zemlji očajni i vjeruju u mit da je Švedska zemlja u kojoj se lako snaći.\nGrci misle da je Švedska mjesto gdje lako možete pronaći zaposlenje i stan, naglasio je on ističući da je njegova organizacija osnovala radnu grupu radi informisanja Grka koji su u Grčkoj i u Švedskoj o tome kako zaista stvari funkcionišu u toj skandinavskoj zemlji.\n“Pronalaženje stambenog prostora u Stokholmu naročito je veliki problem, čak i za ljude koje već žive u tom gradu”, rekao je on dodajući da čak ni visoko obrazovani Grci nisu u stanju da pronađu zaposlenje za koje su kvalifikovani.\nOvi ljudi ne mogu da plate 10.000 kruna (1.150 evra) za mali jednokrevetni apartman kada zarađuju od 30 do 40 kruna po satu, rekao je on.\nKaideftosova organizacija je, takođe, nedavno počela da organizuje časove švedskog za Grke koji nemaju boravišnu dozvolu i zato ne mogu da pohađaju besplatne časove koje nude švedske opštine, u okviru nastojanja da im pomognu da se uklope u društvo i pronađu posao.\nPOJMOVIEmigracija Eurokriza Grčka Švedska\nPrevious “Tajni plan” vrha Unije\nSljedeći Smanjeni rejtinzi njemačkim i austrijskim bankama\nKako se koronavirus proširio izvan granica Kine, sve je izglednije da će uticaj te epidemije …


Civilnom društvu omogućeno učešće u izradi politika na državnom nivou\nBosna i Hercegovina je prva od zemalja u regiji koje su na putu eurointegracija, a koja je omogućila da građani putem interneta učestvuju u kreiranju zakona i drugih pravnih propisa i akata koji se usvajaju na državnom nivou. Putem web aplikacije eKonsultacije svi građani su u mogućnosti ne samo saznati koji su pravni propisi trenutno u izradi nego i aktivno učestvovati u kreiranju njihovog konačnog sadržaja svojim prijedlozima i komentarima.\nMinistarstvo pravde BiH u prethodnim je godinama uložilo znatne napore kako bi unaprijedilo sistem transparentnosti, saradnje i otvorenosti prema građanima i organizacijama civilnog društva. Kruna tih napora je i ova aplikacija.\n- Smatramo da svaki zakonski i podzakonski akt koji pripremaju i usvajaju institucije BiH, odnosno svaka javna politika uopšte, pripadaju svim građanima, te da je uspjeh sama činjenica da je aplikacija dostupna svima koji žele da učestvuju u kreiranju njima važnih propisa. Ministarstvo pravde BiH je građanima u ruke dalo alat kojim mogu uticati na sadržaj i kvalitet propisa, a od njihove zainteresovanosti zavisi daljnji rast i razvoj ovog vida javnih konsultacija, rekla je Marina Bakić, glasnogovornica Ministarstva pravde BiH.\nJeftinije i transparentnije\nZahvaljujući projektu “Izgradnja kapaciteta institucija vlasti pri angažiranju u političkom dijalogu sa predstavnicima civilnog društva u Bosni i Hercegovini” (Capacity Building of Government Institutions - CBGI) i Ministarstvu pravde BiH, usvojene su izmjene u Pravilima o konsultacijama u institucijama BiH, gdje je, kao minimalan standard javnih konsultacija, uvedena mogućnost online konsultacija. To predstavlja najjeftiniji i transparentniji način da svaki građanin koji ima pristup internetu učestvuje u procesu konsultacija pri donošenju pravnih dokumenata.\nProvođenjem projekta CBGI uspostavljaju se strateški okvir i institucionalni mehanizmi koji omogućavaju aktivniji angažman građana BiH u kreiranju javnih politika. Angažman građana, kao jedna od temeljnih vrijednosti EU, odnosno njihovo sudjelovanje u oblikovanju javnih politika i njihova provedba povećavaju kvalitetu javnih politika i ojačavaju državnu odgovornost.\n- Implementacijom ovog projekta državni službenici imaju priliku da izgrade svoje kapacitete za uključivanje zainteresirane javnosti u proces kreiranja javnih politika, ali isto tako i u njihovu provedbu, rekao je Nermin Podžić, službenik za odnose sa javnošću projekta CBGI.\nSnaženjem sustava eUprave, čiji su samo jedan mali segment eKonsultacije, omogućava se svim zainteresiranim građanima učešće u procesu javnih konsultacija prilikom izrade pravnih propisa i drugih akata u institucijama BiH, kao i eKonsultacije u programiranju i provedbi instrumenta za pretpristupnu pomoć II (IPA II).\nAplikacija je prezentirana polovinom 2016.\nNa ovaj način u kreiranje javnih politika se mogu uključivati i sve druge javne institucije, jedinice lokalne samouprave, medijske kuće, sindikati, strukovne i sve druge nevladine udruge.\n- Trenutno smo fokusirani na omogućavanje uključivanja zainteresirane javnosti za javne politike koje definiraju u institucijama BiH, ali smo otvoreni da čitav sustav eKonsultacija proširimo i na razinu entiteta, rekao je Podžić.\nDo danas su pokrenute web aplikacije eKonsultacije u procesu kreiranja javnih politika, kao i e-Konsultacije u procesu programiranja i provedbe Instrumenta za pretpristupnu pomoć II (IPA II), koje su razvijene u okviru projekta CBGI koji finansira EU.\nOd službenog pokretanja aplikacije (april 2016) za učešće u eKonsultacijama registrovalo se oko 550 korisnika, za 25 državnih institucija. Iz dana u dan raste broj korisnika, a osim pojedinaca u proces konsultacija uključuju se predstavnici akademske zajednice, privatnog sektora, organizacija civilnog društva itd.\n- Sistem eKonsultacija prihvaćen je od građana i državnih organa kao mehanizam za podizanje nivoa transparentnosti državnih institucija i uključivanje građana u proces donošenja odluka. Institucije, svaka iz svoje nadležnosti, objavljuju pravne propise koji su u proceduri. Građani imaju dovoljno vremena da ih pročitaju, a potom i komentiraju, na osnovu svog znanja i mogućnosti, i tako doprinesu jačanju državne uprave, kazala je Bakić.\nZa sve provedene konsultacije pripremaju se i objavljuju izvještaji iz kojih se vidi šta je od predloženih komentara prihvaćeno, a šta ne, sa potrebnim obrazloženjima. Bakić je naglasila da je važnost uspostavljanja političkog dijaloga danas posebno aktuelna s obzirom na to da je saradnja države i organizacija civilnog društva, s posebnim fokusom na učešće organizacija civilnog društva u procesima izrade javnih politika, de facto dio političkih uslova za članstvo u Evropskoj uniji, što se potvrđuje kako u Strategiji proširenja EU za 2016. tako i u Izvještaju o napretku BiH za 2016.\n- Osnaženo civilno društvo je ključna komponenta svakog demokratskog sistema te stoga i ovim putem pozivamo građane da se što više uključe u izradu politika na državnom nivou, iskoriste mogućnost direktnog uticaja na sadržaj propisa od vlastitog interesa i u konačnici doprinesu većem legitimitetu budućih javnih politika, kazala je Bakić.\nIdeje za IPA II\nU Ministarstvu pravde BiH vjeruju da će korist od ovakve vrste transparentnosti i otvorenosti prema javnosti prepoznati i ostali nivoi vlasti kako bi građani imali mogućnost kreirati propise koji ih se direktno tiču, posebno na lokalnom ili entitetskom nivou.\nWeb aplikacija eKonsultacije omogućava građanima, organizacijama civilnog društva i široj javnosti da se putem interneta informišu o planiranju, programiranju i provedbi pretpristupne pomoći EU (IPA II). Istovremeno služi za dostavu ideja i sugestija za unapređenje aktivnosti Direkcije za evropske integracije Vijeća ministara BiH (DEI) u vezi sa IPA.\nGlasnogovornica DEI Marina Kavaz-Siručić napominje da su sve države korisnice IPA II sredstava dužne konsultovati civilno društvo tokom planiranja pretpristupne pomoći Evropske unije.\n- Platforma eKonsultacije je komunikacijski kanal za institucionalni dijalog Direkcije i civilnog društva i zainteresovane javnosti. Aplikacija je polovinom 2016. prezentirana i promovisana javnosti. Korištena je za konsultacije u programiranju Višedržavne IPA za 2017, a već krajem prošle i početkom ove poslužila je i u drugu svrhu - za dostavu odgovora organizacija civilnog društva na Upitnik Evropske komisije. Na ovaj način prikupljeni su odgovori civilnog društva na 141 pitanje iz upitnika, kazala je ona.\nBosna i Hercegovina je na ovom polju učinila velike pomake na približavanju standardima koji vladaju u zemljama Evropske unije, usvojivši slične modele kao što su to uradile Hrvatska (https://pretinac.gov.hr/KorisnickiPretinac/eGradani.html), Slovenija (https://e-uprava.gov.si), Srbija (https://www.euprava.gov.rs/eParticipacija), te Crna Gora (http://www.euprava.me/eparticipacija).


Pljušte komplimenti – pogledajte ko je sve među prvima čestitao Dragani Mirković na novoj pesmi (foto + video)\nSmehotresno! Pogledajte spot za pesmu „Pomozi im dragi…“ o muzičarima iz Beča (video)\nPogledajte kako se u Monte Karlu provodi Dragana Mirković (foto)\n10.06.2020 - 21:32 0\nDanas, tačno u podne, objavljena je nova pesma Dragane Mirković koja nosi naziv „Hej ljubavi bilo čija“ i za samo nekoliko minuta pretila da obori server „Youtube“ kanala “Two Louder TV“ – gde je pesma premijerno objavljena.\nPesma se „krčkala“ za vreme pandemije COVID-19, a Dragana je u studio ušla odmah nakon ukidanja mera koje je Vlada Austrije propisala – i na najbolji mogući način obradovala svoje fanove i ljubitelje domaće narodne muzike – novom pesmom.\nPesma je odmah zaživela na portalima i na društvenim mrežama, čestitke i podrške su stizale sa svih strana, počev od mnogobrojnih Draganinih fan klubova, preko kolega pa sve do klubova i diskoteka u kojima je Gaga ranije uspešno nastupala i obarala rekorde posećenosti istih.\nMeđu kolegama sa estrade koji su javno i među prvima Dragani čestitali na novoj pesmi su: Mile Kitić, Tanja Savić, Ilda Šaulić, Aleksandra Mladeniović, a od klubova „Club H2O“ iz Zagreba, klub „Tresor“ iz Beča, klub „Ambis“ iz Dizeldorfa…\nPoslušajte najnoviju pesmu Dragane Mirković i podelite sa nama vaše mišljenje.\nPrethodna vestMakedonsko veče proslavljeno u Beču (foto)\nSledeća vest Ceca i Veljko pozitivnom energijom protiv korone – evo šta poručuju iz karantina (video)\nVesti Smehotresno! Pogledajte spot za pesmu „Pomozi im dragi…“ o muzičarima iz Beča (video)


Terzić, vicešampionski Jovanović i Petrovski bronzani na EP u Bariju\nBeogradska Taekvondo Asocijacija - Terzić, vicešampionski Jovanović i Petrovski bronzani na EP u Bariju\nBy Tanja - In Некатегоризовано - No Comment 1 likes\nBeogradski paratekvondisti oduševili su na Evropskom prvenstvu u Bariju sa koga se vraćaju sa tri medalje. Reprezentativke Tekvondo asocijacije Srbije i članovi Beogradske tekvondo asocijacije, Jelena Terzić (k 42, preko 58kg ), Danijela Jovanović (k43 do 49 kg) i Ivan Petrovski (P20 U30), okitili su se srebrom odnosno bronzanim odličjima u Italiji.\n-Naše takmičari su ponovo dokazali da granice postoje samo onda kada ih sami sebi postave. U konkurenciji 239 takmičara iz 46 države osvojene su tri vredne medalje. Želim da uputim čestitke svim našim paratekvondistima na odličnom predstavljanju naše zemlje na ovom Evropskom prvenstvu -rekla je Violeta Ićitović trener reprezentacije Tekvondo asocijacije Srbije.\nNa korak do medalje bili su Marija Mičev ( K 44, do 58 kg) i Nikola Spajić ( K 44 do 75 kg) koji su evropsku smotru u Bariju završili plasmanom na peto mesto. Na EP u paratekvodnou, reprezentativac TAS Dušan Marisavljević (P20 U30) ostvario je plasman na deveto mesto.


Oko 200 miliona dece u svetu u opasnosti je da postanu deca vojnici | TRT Srpski\nOko 200 miliona dece...\n01.12.2021 ~ 09.01.2022\nOko 200 miliona dece u svetu u opasnosti je da postanu deca vojnici u najsmrtonosnijim ratnim zonama.\nU izveštaju je istaknuto da njih oko 200 miliona živi u najsmrtonosnijim ratnim zonama na svetu, a taj broj je povećan za 20 odsto u odnosu na prethodnu godinu.\nPreporučuju da se počinioci teških prekršaja privedu na odgovornost kako bi se zaustavio "ovaj rat protiv dece" i osigurao deci pristup obrazovanju kako bi ih zaštitili od prinudnog pozivanja u vojsku.\nDirektorica "Save the Children" Inger Ashing je istakla je da je, uprkos pandemiji koronavirusa i globalnom pozivu Ujedinjenih naroda na prekid vatre, užasno to da sve više dece živi u ratnim zonama.\n"Ovo je mrlja na međunarodnoj zajednici", poručila je Ashing dodajući da milioni dece ne mogu ići u školu i ne vide ništa osim rata.\nTagovi: #rat , #deca , #ratnici , #deca ratnici , #Save the Children , #deca vojnici


Uzbuna u Republici Srpskoj: Procurio sadržaj pisma visokog predstavnika, hoće li visoki predstavnik Valentin Inzko spriječiti izgradnju HE “Buk Bijela”!? | Kakanj-X\nUzbuna u Republici Srpskoj: Procurio sadržaj pisma visokog predstavnika, hoće li visoki predstavnik Valentin Inzko spriječiti izgradnju HE “Buk Bijela”!?\nMinistar energetike i rudarstva RS-a Petar Đokić rekao je za “Glas Srpske” da, jednostavno, nije prirodno da visoki predstavnik na jedan politikantski način posmatra projekt vrijedan više od milijardu maraka.\nVisoki predstavnik u BiH Valentin Inzko usprotivio se izgradnji hidroelektrana “Buk Bijela”, “Foča” i “Paunci” na rijeci Drini još u novembru prošle godine, kada su Vlade Republike Srpske i Srbije potpisale sporazum o realizaciji tog projekta, a samo nekoliko dana uoči prošlosedmičnog polaganja kamena temeljca za ovaj projekt uputio je pismo premijerima Republike Srpske i Srbije, u kojem ih je otvoreno pozvao da to ne rade.\nInzko je u pismu, u čijem posjedu je “Glas”, naveo da su 28. decembra 2020. godine 24 poslanika Predstavničkog doma Parlamenta BiH pokrenula spor pred Ustavnim sudom BiH u vezi sa planiranom izgradnjom hidroelektrana na rijeci Drini.\n– U spomenutom zahtjevu se, uz pozivanje na postojeću sudsku praksu Ustavnog suda BiH, tvrdi da osporavane odluke i ugovori o dodjeli koncesije Vlade Republike Srpske predstavljaju akte raspolaganja državnom imovinom koja pripada BiH. Napominjem da je Ustavni sud u svojoj dosadašnjoj sudskoj praksi utvrdio da se vode kao javna dobra smatraju državnom imovinom, a da to, također, uključuje i “unutrašnje vode” – naveo je, između ostalog, Inzko u pismu.\nUstavni sud BiH, navodi dalje šef OHR-a, utvrdio je da se “odluke u vezi s državnom imovinom trebaju donositi na nivou BiH s obzirom na to da država BiH ima isključivu nadležnost za odlučivanje o statusu državne imovine”.\n– Namjera mi je da vas obavijestim o trenutnoj situaciji budući da sam uvjeren da ćete se složiti da svi preduzeti ili planirani akti i aktivnosti moraju biti u potpunosti usklađeni s Ustavom BiH – naveo je Inzko.\nPremijer Republike Srpske Radovan Višković izjavio je poslije polaganja kamena temeljca da BiH nije nadležna za izgradnju hidroelektrana.\n– Granica između Republike Srbije, Crne Gore i BiH nije Drina u Brodu na Drini nego je to isključivo teritorija Republike Srpske i koncesija je u nadležnosti Komisije za koncesije Republike Srpske – rekao je Višković.\nOn je reagovao i na navode visokog predstavnika, izražavajući uvjerenje da će projekt izgradnje hidroelektrana na Drini biti doveden do kraja.\n– Drina na tom potezu, ni sa lijeve ni sa desne strane, nije nikakva granica. To je teritorija Republike Srpske. Zašto hidrocentrale na rijeci Bosni i Neretvi, koje radi federalna komisija za koncesije i Vlada Federacije BiH, nisu sporne? Zašto je sporna Drina u Foči, a nije Bosna, koja dobrim dijelom teče kroz teritoriju Republike Srpske – upitao je Višković.\n– Nikome nije jasno iz čega Inzko crpi tvrdnju da se unutrašnje vode smatraju državnom imovinom?! Onda on, praktično, dovodi u pitanje sve odobrene koncesije za izgradnju malih hidroelektrana širom Srpske – kaže Đokić.


Jedan od najboljih fudbalera ikada kruzirao je jahtom na Balearskim ostrvima, a pored izraženih zuba, izražen mu je i još jedan "zaštitni znak" - stomak.\nTotalno se opustio nakon završene karijere Ronaldo, ima 43 godine i uživa u svim blagodetima luksuznog života kakav ima fudbaler tako blistave karijere.\nSjajan je fudbaler bio, ali ne i imun na poroke, kao i lepe žene. Tri braka kasnije, Ronaldo je sada sa 14 godina mlađom izabranicom Selinom Luks sa kojom je bio na Balearskim ostrvima, kao i sa svojim naslednicima.\nPaparaci su stacionirani u čuvenoj Formenteri i samo čekaju da zabeleže fotografije nekoga od poznatih ličnosti, a ovoga puta su naleteli na Brazilca.


SNP: Vrijeme da RTCG postane nezavisna i objektivna kuća - PV Informer SNP: Vrijeme da RTCG postane nezavisna i objektivna kuća - PV Informer\nSNP: Vrijeme da RTCG postane nezavisna i objektivna kuća\n2 sedmice pre 94 pregleda Izvor: PV Informer\nSocijalistička narodna partija (SNP) uputila je čestiku povodom 3. maja – Svjetskog dana slobode medija, svim medijima i medijskim poslenicima u Crnoj Gori.\nIstakli su da atmosfera u kojoj rade mediji u Crnoj Gori i dalje nije na potrebnom nivou, te da o tome najbolje svjedoče nerazriješeno ubistvo Duška Jovanovića i pokušaji ubistva Olivere Lakić i Tufika Softića. „Da se u poslednje vrijeme ambijent za rad medija dodatno pogoršava pokazuju napadi na Jelenu Jovanović, Seada Sadikovića, Esada Kočana, itd. Važno je naglasiti da nijedan od ovih slučajeva nije riješen, te da je neophodno da nadležne institucije učine sve kako bi se učinio korak naprijed na tom planu“, saopštili su iz SNP-a. Pored napada i nesigurnosti, dodaju, veliki problem predstavlja i loš ekonomski položaj medija, koji je, ocjenjuju u SNP-u, „veoma često praćen pojavom autocenzure, kao i sve manjom zainteresovanošću za bavljenje istraživačkim novinarstvom“. „Na ovaj dan potrebno je istaći da RTCG još uvijek nije prošla adekvatnu reformu, pa se i dalje ne može smatrati javnim servisom svih građana. Konačno je došlo vrijeme da RTCG postane nezavisna i objektivna medijska kuća, čiji sadržaji i programska šema neće zavisiti od toga koja partija trenutno ima vlast u državi“, naveli su iz SNP-a.\nIz te partije poručuju kako su sigurni da će nova Vlada, uprkos svim teškoćama,vrijedno raditi na podsticanju medijskog pluralizma i medijskih sloboda, kao i na jačanju nezavisnosti medija, jer bez slobodnih novinara i medija nema ni istinskog demokratskog društva.


Ovo svakako neće biti prvi put da Portugalac uzme ogroman novac za svoju otpremninu. Tačnije, u svojoj dosadašnjoj karijeri je skupio skoro 100.000.000 evra na račun otkaza, a posle odlaska iz Totenhema će sigurno doći do te cifre.\nSada već daleke 2007. godine kada ga je Roman Abramovič otpustio iz Čelsija morao je da mu plati 21.000.000 evra, dok ga je drugi njegov otkaz na "Stamford Bridžu" koštao 15.000.000 evra.\nOdlazak iz Real Madrida je uprava "kraljevskog kluba" morala da plati 20.000.000 evra, a i Mančester junajted nije prošao tek tako kada je dodelio otkaz "posebnom".\nMurinjo je tada dobio 18.000.000 evra za taj otkaz i verovatno je čovek kome su otkazi doneli najviše novca u istoriji fudbala, a pošto je i ovoga puta omanuo sa rezultatima, može se reći da je od vrhunskog trenera postao vrhunski pregovarač.


Od petka obavezne zaštitne maske u celoj Srbiji\n15. juli/srpanj, 2020.\nGrađani Beograda sa zaštitnim maskama\nNa teritoriji cele Srbije od petka, 17, jula, zabranjena su okupljanja na javnim mestima u zatvorenom i otvorenom prostoru za više od deset ljudi, a mera nošenja zaštitnih maski koja je na snazi u Beogradu, proširena je na teritoriju cele zemlje, poslednje su odluke koje je doneo Krizni štab za zaštitu zdravlja stanovništva od zarazne bolesti COVID-19.\nZa vreme boravka na javnim mestima, između okupljenih mora postojati distanca od jedan i po metar, odnosno svaka osoba mora zauzimati minimum četiri kvadratna metra, navedeno je u saopštenju koje je objavljeno u sredu, 15. jula.\nZaštitne maske obavezne su i na otvorenom prostoru, na mestima na kojima nije moguće obezbediti rastojanje od jedan i po metar, poput redova ispred prodavnica, apoteka, autobuskih i voznih stajališta i slično. Na svim ostalim javnim mestima na otvorenom prostoru, preporučuje se nošenje zaštitnih maski.\nU Beogradu je od 30. juna obavezno nošenje maski u gradskom prevozu i svim zatvorenim prostorima.\nKako se navodi sve mere koje su usvojene na sednici Kriznog štaba, važiće od petka, 17. jula.\nU Srbiji je poslednjih dana povećan broj obolelih od COVID-19.\nKo kontroliše nošenje maski u beogradskom prevozu?


Vlasenica: Nastavak radova na rekonstrukciji puteva - UPSMedia Vlasenica: Nastavak radova na rekonstrukciji puteva – UPSMedia\nRegija Birač Vijesti\nVlasenica: Nastavak radova na rekonstrukciji puteva\nnovembar 15, 2018 urednik\nU vlaseničkom naselju Toplik preduzeće „Zvornikputevi“ završilo je asfaltiranje ulice Uroša Predića duge 250 metara.\nUporedo sa ovim radovima, u istom naselju, u ulici Majora Milana Tepića, dužine 320 metara, koja izlazi na magistralni put M 19, vrši se priprema podloge za asfaltiranje. U toku je izdizanje šahtova i svi ostali radovi koji prethode asfaltiranju. Radi se o ulicama koje ranije nisu imale asfalt, te će za 400 domaćinstava, koliko broji ovo naselje, značajno biti olakšana svakodnevna komunikacija sa gradskim centrom.\nNakon završetka ovih radova, novi asfalt dobiće i ulice Nikolaja Velimirovća i Branka Radičevića, u užem centru grada.\nRadove na sanaciji i modernizaciji gradskih ulica omogućila je Vlada RS, koja je obezbijedila 500.000 KM za infrastrukturne projekte u Vlasenici.\n← Srebrenica: Izložba „Koliko vrijedi migrant?“\nZvornik: Uloga medija u prevenciji nasilnog ekstremizma i terorizma →\nseptembar 20, 2019, 12:52 am


[POSLEDNJA VEST] Er Montenegro objavio gubitak od 4,96 miliona evra u 2021. godini - Tango Six\n"Projektovani i ostvareni rezultat je logičan imajući u vidu da se radi o prvoj godini poslovanja" / Foto: Er Montenegro\nKompanija ToMontenegro, matični poslovni entitet crnogorske nacionalne avio-kompanije saopštio je danas da je je predala Godišnji finansijski izvještaj za 2021. godinu koji će biti „javan i dostupan, sa svim relevantnim, preciznim i zvaničnim podacima“. Kompnija navodi da je na kraju prve godine ostvarila „negativan poslovni rezultat u iznosu od 4.96 miliona evra, što je u potpunosti u skladu sa budžetom i finansijskim projekcijama za 2021. godinu“.\n– Projektovani i ostvareni rezultat je logičan imajući u vidu da se radi o prvoj godini poslovanja, u kojoj je bilo potrebno uspostaviti infrastrukturu kompanije i investirati u osnovna sredstva. U narednom periodu nas očekuju dodatna ulaganja, kako bismo ostvarili planirani rast i realizovali strateške ciljeve, zadate od strane države. Na današnji dan kompanija je solventna i ne suočava se sa likvidnosnim, kreditnim kao ni sa kamatnim rizikom.\n„Pandemija koja je zatvorila tržišta, dešavanja u Ukrajini, rekordni rast cijena goriva koje su u odnosu na mart prošle godine uvećane za čak 100%“ / Foto: Er Montenegro\nPrije godinu dana, kada još nismo ni počeli sa letovima, Agenciji za civilno vazduhoplovstvo i MKI-ju smo dostavili viziju i predlog strategije, kroz prezentaciju trogodišnjeg plana koji se dalje prilagođavao nestabilnim uslovima i okolnostima, a u kojem su bili i projektovani rezultati. Ostvareni rezultati se gotovo u potpunosti poklapaju sa projektovanim za prošlu godinu, što govori da smo od samog starta vrlo pažljivo i detaljno planirali i vodili svaki segment poslovanja.\nPoslednjih par godina obilježile su velike promjene na globalnom novou koje su posebno uticale na sve evropske zemlje. Pandemija koja je zatvorila tržišta, dešavanja u Ukrajini, rekordni rast cijena goriva koje su u odnosu na mart prošle godine uvećane za čak 100% utiču u tolikoj mjeri da i veće zemlje EU već prognoziraju krizu. Uprkos svim globalnim dešavanjima, kompanija „ToMontenegro“ je pokazala spremnost da se brzo prilagođava konstantnim i dinamičnim promjenama na tržistu i uspjela je da ostvari rezultate shodno definisanim planovima. – stoji u saopštenju kompanije.


Odzvonilo redukcijama vode sa “Crnog vrela” - Glas Srpske\nVanja Gajić 12.03.2019 13:55\nZavršeni su radovi na podsistemu “Zvijezda”, jednom od ključnih dijelova sistema “Crno vrelo”, koje u budućnosti treba da obezbijedi snabdijevanje vodom za 20.000 potrošača sa rubnih područja Banjaluke i Prijedora.\n- Ukupno je izgrađeno 14 kilometara vodovodne mreže ovog podsistema, za šta je emisijom gradskih obveznica obezbijeđen 1,1 milion KM. Zahvaljujući ovom podsistemu biće obezbijeđeno stabilno snabdijevanje vodom za 1.810 domaćinstava, odnosno 5.400 stanovnika sa područja Donjeg i Gornjeg Pervana, Goleša, Čokorskih polja, Borkovića, Gornje i Donje Bistrice i Gornje Piskavice - kazali su u Gradskoj upravi.\nPrema podacima Odjeljenja za komunalne poslove, preduzeće “Prijedorputevi” ovih dana završilo je sve radove na izgradnji tri kraka primarnog cjevovoda na podsistemu “Zvijezda”.\nKako su precizirali, urađeni su krak “B” prema Dedića lokvi, dužine 6.563 metra, koji se odnosi na naselja Milojevići, Dedići, Marčete, Divljaci, Jankovići, Ninkovići, zatim krak “C” prema rezervoaru “Đurića glavica” (dužine 5.905 metara) i krak “F” - spojni cjevovod od rezervoara “Polića brdo” do rezervoara “Jankovića brdo” (dužine 1.668 metara).\n- Podsistemu “Zvijezda” gravitira oko 1.810 domaćinstava, od čega naselje Borkovići sa oko 520 domaćinstava i Gornja Piskavica sa oko 300 domaćinstava - rekli su u Odjeljenju za komunalne poslove.\nKako su pojasnili, završetkom podsistema “Zvijezda” neka domaćinstva će prvi put dobiti vodu, a većini će biti poboljšano snabdijevanje vodom jer se rezervoar “Đurića glavica”, koji pokriva naselja Borkovići, dio Bistrice, Radosavske i Slavićke - integriše u vodovodni sistem “Crnog vrela”.\n- Na tom sistemu mreža je u lošem stanju pa je neophodno izvršiti identifikaciju trasa, sanaciju mreže i izgradnju novih cjevovoda, da bi u potpunosti bilo riješeno pitanje snabdijevanja vodom - istakli su u resornom odjeljenju.\nFabrika vode, kao glavno postrojenje vodovodnog sistema “Crno vrelo” puštena je u funkciju u oktobru prošle godine. Do sada je u izgradnju ovog cjelokupnog vodovodnog sistema uloženo više od deset miliona KM. Procijenjena vrijednost svih potrebnih radova iznosi više od 20 miliona KM.


Uhapšen službenik Opštine Istočna Ilidža, primio 18.130 KM mita od arapskih investitora - Trebevic.net\nUhapšen službenik Opštine Istočna Ilidža, primio 18.130 KM mita od arapskih investitora\nSlaven Šikuljak, službenik u Opštini Istočna Ilidža, uhapšen je zbog sumnje da je primio mito u iznosu od 18.130 KM od jedne sarajevske firme kako bi omogućio dodjelu lokacije i urbanističko-tehničke uslove za izgradnju stambeno poslovnog objekta.\nKako saznajemo, Šikuljak je radio kao stručno lice u Odjeljenju za prostorno uređenje i stambeno-komunalne poslove Opštine Istočna Ilidža, a pogodovao je firmi koja posluje sa arapskim investitorima na gradnji stambeno poslovnih objekata na području te opštine.\n– Lice se sumnjiči da je u dva navrata tokom prošle godine na svoj žiro račun primio oko 18.130 KM od jednog preduzeća iz Sarajeva, a sve kako bi u svojstvu stručnog lica izvršio radnju koju nije smjeo izvršiti, u okviru svojih službenih ovlašćenja u postupku dodjele lokacijskih i urbanističko-tehničkih uslova za izgradnju stambeno poslovnog objekta, od strane investitora, odnosno firme od koje je primio novac – saopštio je MUP RS.\nPojašnjavaju da je Šikuljak na taj način stekao protivpravnu imovinsku korist u iznosu od 18.130 KM.\n– Po nalogu Osnovnog suda u Sokocu policijski službenici su pretresli kancelariju, stan i druge objekte koje je koristio S. Š. i tom prilikom su pronađeni i oduzeti predmeti koji će biti korišteni kao dokaz u daljem postupku. Protiv osumnjičenog podnesen je izvještaj nadležnom tužilaštvu da je počinio krivično djelo primanje mita – navode u MUP RS.\nOne thought on “Uhapšen službenik Opštine Istočna Ilidža, primio 18.130 KM mita od arapskih investitora”\nV. F. says:\nGospodo novinari, za Vas izgleda ne postoji presumpcija nevinosti. Zasto ne koristite inicijale, zasto puno ime i prezime?!


Којић: Реформа института или повратак надлежности Српској - Републички центар за истраживање рата, ратних злочина и тражење несталих лица\nRepublički centar za istraživanje rata, ratnih zločina i traženje nestalih lica u potpunosti podržava stav porodica poginulih i nestalih iz Republike Srpske da se nadležnost u procesu traženja vrati Srpskoj ukoliko ne dođe do opsežne reforme Instituta za nestala lica BiH, izjavio je direktor Centra Milorad Kojić.\n„Imamo jedan sistemski problem unutar Instituta za nestala lica BiH, koji ne funkcioniše u punom kapacitetu, zbog čega je proces traženja nestalih Srba godinama u zastoju“, rekao je Kojić Srni.\nOn je istakao da statistika pokazuje da su rezultati bili daleko bolji dok je proces traženja nestalih Srba bio u nadležnosti Komisije za traženje nestalih lica Republike Srpske.\nKojić je napomenuo da čak i srpska komponenta u Institutu za nestala lica BiH pojedini istražioci, članovi Upravnog odbora i Kolegijuma direktora nemaju više nikakvu vezu sa porodicama nestalih i institucijama Republike Srpske, te da donose odluke samoinicijativno jer njima upravlja neko drugi.\nKomentarišući činjenicu da važeći tender Tužilaštva BiH za ekshumaciju ističe danas, a još nije raspisan poziv za novu nabavku, čime se ponavljaju propusti na koje su revizori upozoravali u posljednjih pet godina, Kojić je naglasio da ovo pokazuje da ne postoji ni tračak nade da proces traženja nestalih Srba može krenuti nabolje.\n„To najbolje potvrđuje i sporost u izdavanju naredbi za ekshumacije i identifikacije, tehnički problemi u smislu nesprovođenja adekvatnih postupaka javnih nabavki za potrebe sprovođenja ekshumacija“, ukazao je Kojić.\nTužilaštvo BiH je niz godina zanemarivalo zakonsku obavezu da usluge ekshumacije sprovodi propisanim načinom po Zakonu o javnim nabavkama.\nUmjesto da usluge ekshumacije nabavlja kroz Aneks 2 Zakona o javnim nabavkama, Tužilaštvo BiH je ranijih godina prema podacima portala javnih nabavki koristilo direktne sporazume, na šta je godišnje trošilo više od 300.000 KM.


Tag / Miloš Jojić / Vesti online\nJojićev gol nedovoljan, drugoligaš izbacio vodećeg prvoligaša (VIDEO)\nBašakšehir iz Istanbula s većinom drugopozivaca pretrpeo težak poraz u revanšu osmine finala turskog kupa (4:1).\nMiloš Jojić u Bašakšehiru\nNekadašnji fudbaler Partizana je potpisao ugovor na tri godine s turskim prvoligašem iz Istanbula s mogućnošću produžetka saradnje za još godinu.\n17:20 >> 20:19\nSrpski internacionalni obeležili su 20. kolo Bundes lige. Nogu je povukao Luka Jović, u petak, kada je postigao gol za Ajntraht u pobedi protiv Borusija iz Menhengladbaha, a još dvojica Srba...\nJojić: Bolji smo od Zvezde\nJojić o duelu sa Zvezdom: Ne bih imao ništa protiv da se "probudimo"\nGolčina Jojića iz slobodnjaka (VIDEO)\nSeriju golova srpskih internacionalaca koji nastupaju za evropske klubove nastavio je Miloš Jojić i to prelepim pogotkom u prijateljskom duelu sa LASK-om.\nJojić za vođstvo Kelna sa 20 metara (VIDEO)\nSrpski internacionalac Miloš Jojić doneo je vođstvo svom Kelnu na gostovanju u Leverkuzenu u meču 33. kola Bundeslige.\n"Daću sve od sebe da nateram selektora da me pozove"\nBivši kapiten mlade reprezentacije Srbije Miloš Jojić upisao je i pet nastupa za A tim naše državne selekcije, ali česte promene klubova i mali broj utakmica na klupskom nivou doveo je do toga...\nBundes liga: Jojić pogodio, Bajern poklekao\nNekadašnji fudbaler Partizana Miloš Jojić nastavlja sa sjajnim igrama u dresu Kelna. Odlični vezista je postigao jedini gol u pobedi "jarčeva" na svom terenu protiv Ajntrahta iz Frankfurta -...


Kolektivna dženaza u Kozarcu kod Prijedora prvog dana Kurban-bajrama | Prijedor24.com - Više od informacije!\nPočetna Prijedorski region Kolektivna dženaza u Kozarcu kod Prijedora prvog dana Kurban-bajrama\nKolektivna dženaza u Kozarcu kod Prijedora prvog dana Kurban-bajrama\nPripreme za kolektivnu dženazu u Kozarcu kod Prijedora privode se kraju, a broj osoba kojima će biti klanjanja dženaza još uvijek zvanično nije poznata jer se čeka saglasnost porodica.\nU razgovoru za Klix.ba u ime Koordinacionog odbora kolektivne dženaze govorio je Nazif Horozović koji je kazao da će dženaza biti klanjana 20. jula, prvog dana Kurban-bajrama te da se čekaju potvrde porodica za deset osoba čiji su posmrtni ostaci pronađeni i identifikovani i kojima može biti klanjana dženaza.\n“Institut za nestale osobe i druge organizacije su završile čitav posao, imali smo spremno 15 osoba za klanjanje dženaze, ali porodice ne mogu doći zbog pandemije te nisu dale saglasnost za ukop. Trenutno imamo deset identifikovanih osoba za dženazu, ali nepotvrđenih, tako da ćemo 15. jula sigurno znati za koliko osoba ćemo klanjati dženazu, odnosno, koliko porodica će dati saglasnost za ukop ove godine”, kazao je Horozović.\nOve godine planirana je i tužna povorka, ali postoji inicijativa za izmijenjenu trase kretanja, tako da će na narednoj od sjednica Koordinacionog odbora biti usaglašena i nova ruta tužne povorke.\nGlasnogovornica Instituta za nestale osobe Bosne i Hercegovine Emza Fazlić je kazala da se radi na završnim aktivnostima, odnosno, identifikaciji žrtava kojima će se klanjati kolektivna dženaza ove godine u Kozarcu.\n“Postupak obdukcije i sklapanja skeletnih ostataka koji su do sada pronađeni i identifikovani putem DNK metode su u toku i tokom naredne semice ćemo pozvati porodice da potvrde identitet dobiven DNK analizom, da potpišu zapisnike o obdukciji i daju saglasnost za ukop. Nadamo se da će značajan broj porodica uspjeti doći iz zemalja u kojima trenutno žive i s toga je teško sada govoriti o broju žrtava kojima će se klanjati dženaza, jer nam je neophodna saglasnost porodica. Međutim, neke porodice svakodnevno obilaze posmrtne ostatke svojih najmilijih u Identifikacionom centru Šejkovača tako da mi očekujemo ove godine bi moglo biti ukopano 10 žrtava”, kazala je Fazlić.\nU Identifikacionom centru Šejkovača se nalaze i posmrtni ostaci dvije žrtve koje su identifikovane od porodica, ali nemaju saglasnost za njihov ukop.\n“Razlog tome jeste činjenica da njihova porodica živi u Australiji te da im zbog pandemije koronavirusa i otežanih uslova putovanja nije moguće doći na samu dženazu”, dodala je Fazlić.\nTabuti s posmrtnim ostacima identifikovanih 19. jula će biti dovezena u Memorijalni centar u Kozarcu, a 20. jula će biti organizovano klanjanje Bajram namaza u Čaršijskoj džamiji u Prijedoru dok će dženaza biti klanjana u 13 sati.


Nemačka vlada usaglasila strategiju upotrebe vodonika › Made-in-Germany.rs\nNemačka vlada je postigla saglasnost oko dugoročne strategije za povećanje proizvodnje i upotrebe vodonika, u cilju smanjenja aero-zagađenja štetnim materijama koje izazivaju zagrevanje klime, prenosi agencija Beta.\nU Nemačkoj se vodonik proizvodi gotovo isključivo elektrolizom, uz korišćenje struje iz termoelektrana. Vlada stoga želi da podstakne proizvodnju vodonika uz korišćenje viška struje proizvedene iz obnovljivih izvora energije, čime bi se uravnotežio i njihov rad. U povećanje proizvodnje i upotrebe vodonika vlada planira da uloži devet milijardi eura, uključujući i dve milijarde za projekte u Maroku i drugim zemljama u razvoju, sa ciljem da se do 2030. godine u Nemačkoj izgrade postrojenja za proizvodnju vodonika kapaciteta do pet gigavata.\nNemačka lobistička grupa BDI pozdravila je ovu odluku vlade uz komentar da se “samo vodonikom po konkurentnim cenama, iz domaćih izvora i uvoza, može postići klimatska neutralnost do 2050. godine”. Naime, nemačka kancelarka Angela Merkel podržala je cilj obustavljanja emisije gasova sa efektom staklene bašte u Evropi do 2050. godine, kako bi globalno zagrevanje ostalo na manje od dva stepena Celzijusa do kraja 21. veka. Ona je poručila da vodonik predstavlja budućnost Nemačke i da će se odlučno raditi na njegovom korišćenju.\nPrema rečima ministra transporta Andreasa Šojera, široka upotreba motora na vodonik u autobusima i kamionima mogla bi biti neophodna da bi Nemačka uspešno smanjila zagađenje vazduha. On je rekao da će Nemačka već pre kraja ove godine imati oko 100 stanica za snabdevanje vozila vodonikom i svake godine dodavati još po 10 do 15, kao i da će Nemačka imati najveću takvu mrežu u Evropi.\nJapan, koji kao i Nemačka nema velike rezerve fosilnih goriva, poslednjih godina snažno ulaže u tehnologiju zasnovanu na korišćenju vodonika, a strategije za vodonik takođe imaju i Kina i Južna Koreja, kao i Australija, Norveška i Holandija.


Martinović: Žao mi je što nećemo čuti ideje Đilasa, Tadića i Jeremića | Ekspres.net\nMartinović: Žao mi je što nećemo čuti ideje Đilasa, Tadića i Jeremića\nŠef poslaničke grupe SNS Aleksandar Martinović rekao je da mu je žao što na skupštinskoj sednici o Kosovu neće čuti ideje lidera opozicije Dragana Đilasa, Borisa Tadića i Vuka Jeremića.\nMartinović je kazao da oni koji su zamerali predsedniku Aleksandru Vučiću što ne govori javno o Kosovu, sada ne žele da prisustvuju sednici parlamenta o tome.\n“Žao mi je što danas nećemo čuti ideje Đilasa, Tadića i Jeremića šta to treba učiniti da se reši pitanje Kosova. To su ljudi koji su, dok su bili na vlasti od 2000. do 2012. godine, učinili mnogo lošeg za Srbe”, ocenio je šef poslanika SNS.\nPovezane vesti – SzS: Nećemo učestvovati na sednici o Kosovu, to će biti farsa\nMartinović je ocenio da su “dosovske vlasti” odgovorne za postojanje argumenata za nezavisnost Kosova na koje se pozivaju premijer i predsednik Kosova, Ramuš Haradinaj i Hašim Tači.\n“Oni su 2000. godine tražili prijem Srbije kao nove države u UN, a ne kao naslednice pređašnjih. To je glavni argument Albanaca da se Rezolucija Saveta bezbednosti UN 1244 odnosi na državu od pre 2000. godine, a ne na Srbiju”, kazao je Martinović.\nOn je dodao da Srbija u vezi s Kosovom mora da vodi “mudru politiku bez emocija” kako bi se sačuvali tamošnji Srbi i održala politička veza sa Srbijom.\n“Položaj Srbije po pitanju Kosova je težak kao nikada pre, zato nam je potreba racionalna, realna i mudra politika. SVako ko bude pročitao izveštaj o Kosovu, moći da vidi šta je Srbija učinila proteklih godina za tamošnje Srbe”, kazao je Martinović novinarima u Skupštini.\nTags Aleksandar Martinovićbojkot opozicijebriselski dijalogskupštinska sednica o Kosovu\nMatinović: “Branićemo skupštinu i volju građana do kraja, ali bez štrajka glađu” Dačić: Priprema se teren za totalni pritisak na Srbiju! Priština treba sve da dobije… Haradinaj: Sačuvao sam Kosovo u Berlinu, a rečeno je da je podela gotova stvar Đurić: Nema nastavka dijaloga dok se ne povuku anticivilizacijske takse Prištine